GA Iris Oifigiúill an Aontais Eorpaigh L 158/131

RIALACHÁN (AE) Uimh. 540/2014 Ó PHARLAIMINT NA hEORPA AGUS ÓN gCOMHAIRLE

an 16 Aibreán 2014

maidir le leibhéal na fuaime ó mhótarfheithiclí agus ó chórais tosta athsholáthair, agus lena leasaítear Treoir 2007/46/CE agus lena n-aisghairtear Treoir 70/157/CEE

(Téacs atá ábhartha maidir leis an LEE)

TÁ PARLAIMINT NA hEORPA AGUS COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe Airteagal 114 de,

Ag féachaint don togra ón gCoimisiún Eorpach,

Tar éis dóibh an dréachtghníomh reachtach a chur chuig na parlaimintí náisiúnta,

Ag féachaint don tuairim ó Choiste Eacnamaíoch agus Sóisialta na hEorpa (1),

Ag gníomhú dóibh i gcomhréir leis an ngnáthnós imeachta reachtach (2),

De bharr an méid seo a leanas:

(1) I gcomhréir le hAirteagal 26(2) den Chonradh ar Fheidhmiú an Aontais Eorpaigh (CFAE), is éard atá sa mhargadh inmheánach limistéar gan teorainneacha inmheánacha ina bhfuil saorghluaiseacht earraí, daoine, seirbhísí agus caipitil le háirithiú. Chun na críche sin cuireadh córas cuimsitheach cineálcheadaithe de chuid an Aontais ar bun le haghaidh mótarfheithiclí. Ba cheart ceanglais theicniúla maidir le cineálcheadú mótarfheithiclí agus a gcóras tosta i ndáil leis na leibhéil fuaime atá ceadaithe a chomhchuibhiú ionas go seachnófaí ceanglais a ghlacadh a bheadh difriúil ó Bhallstát go chéile agus go gcinnteofaí feidhmiú cuí an mhargaidh inmheánaigh agus, ag an am céanna, soláthar a dhéanamh d'ardleibhéal cosanta comhshaoil agus sábháilteachta poiblí agus do cháilíocht níos fearr beatha agus sláinte, agus é á chur san áireamh go gcuireann feithiclí bóthair go mór leis an torann san earnáil iompair.

(2) Tá feidhm cheana féin ag ceanglais cineálcheadaithe i gcomhthéacs reachtaíocht an Aontais lena rialaítear gnéithe éagsúla de fheidhmíocht mótarfheithiclí, amhail caighdeáin sábháilteachta agus caighdeáin astaíochtaí truailleán i gcás astaíochtaí CO2 ó ghluaisteáin agus ó fheithiclí éadroma tráchtála. Ba cheart na ceanglais theicniúla is infheidhme de bhun an Rialacháin seo a fhorbairt sa chaoi is go mbeadh cur chuige comhsheasmhach ann i leith na reachtaíochta sin, agus na tosca ábhartha torainn uile á gcur san áireamh.

(3) Déanann torann tráchta dochar don tsláinte i mórán slite. D'fhéadfadh strus fadtréimhseach atá bainteach le torann cúlchistí fisiciúla a ídiú, cur isteach ar chumas rialála fheidhmeanna na n-orgán agus dá bhrí sin a n-éifeachtacht a theorannú. D'fhéadfadh torann tráchta cur le dálaí agus eachtraí leighis amhail brú fola ard agus taomanna croí. Ba cheart tuilleadh taighde a dhéanamh ar éifeachtaí thorann an tráchta den mheon céanna dá bhforáiltear i dTreoir 2002/49/CE ó Pharlaimint na hEorpa agus ón gComhairle (3).

(4) Le Treoir 70/157/CÉ (4) comhchuibhíodh ceanglais theicniúla éagsúla na mBallstát maidir leis an leibhéal fuaime atá ceadaithe do mhótarfheithiclí agus dá sceithchórais chun an margadh inmheánach a bhunú agus a oibriú. Ar mhaithe le dea-fheidhmiú an mhargaidh inmheánaigh agus chun cur i bhfeidhm aonfhoirmeach agus comhsheasmhach a áirithiú ar fud an Aontais, is iomchuí Rialachán a chur in ionad na Treorach sin.

(5) Is rialachán faoi leith é an Rialachán seo i gcomhthéacs an nós imeachta cineálcheadaithe faoi Threoir 2007/46/CE ó Pharlaimint na hEorpa agus ón gComhairle (5). Ba cheart, dá réir sin, Iarscríbhinn IV, Iarscríbhinn VI agus Iarscríbhinn XI a ghabhann leis an Treoir sin a leasú.

(6) I dTreoir 70/157/CEE tagraítear do Rialachán Uimh. 51 ó Choimisiún Eacnamaíochta na Náisiún Aontaithe don Eoraip (UNECE) maidir le hastaíochtaí torainn (6) ina sonraítear an modh tástála le haghaidh astaíochtaí torainn agus Rialachán Uimh. 59 UNECE maidir le forálacha aonfhoirmeacha a bhaineann le córais tosta athsholáthair a fhormheas (7). Mar Pháirtí Conarthach i gComhaontú UNECE an 20 Márta 1958 (8) maidir le saintreoracha teicniúla aonfhoirmeacha a ghlacadh i gcomhair feithiclí rothacha, trealaimh agus páirteanna ar féidir iad a fheistiú agus/nó a úsáid ar fheithiclí rothacha agus maidir leis na coinníollacha le haghaidh aitheantais fhrithpháirtigh i gcás formheasanna a dheonaítear ar bhonn na saintreoracha sin, tá sé beartaithe ag an Aontas na Rialacháin sin a chur i bhfeidhm.

(7) Ón tráth ar glacadh é, leasaíodh Treoir 70/157/CEE go substaintiúil roinnt uaireanta. Ní raibh an toradh a rabhthas ag súil leis ar an laghdú is déanaí ar theorainneacha leibhéal fuaime le haghaidh mótarfheithiclí, a tugadh isteach i 1995. Rinneadh staidéir lenar cruthaíodh nár léirigh an modh tástála a úsáideadh faoin Treoir sin iompraíocht tiomána réalaíoch i dtrácht uirbeach a thuilleadh. Go háirithe, mar a tugadh ar aird sa Pháipéar Uaine maidir leis an mBeartas um Thorann Amach Anseo an 4 Samhain 1996, rinneadh an méid a chuireann torann rollta bonn le hastaíochtaí torainn ina n-iomláine a ghannmheas faoin modh tástála.

(8) Dá bhrí sin, ba cheart don Rialachán seo modh éagsúil tástála a thabhairt isteach atá éagsúil ón gceann a leagtar síos i dTreoir 70/157/CEE. Ba cheart an modh sin a bheith bunaithe ar an modh tástála a d'fhoilsigh Meitheal UNECE maidir le Torann (GRB) in 2007 inar ionchorpraíodh leagan ó 2007 de chaighdeán ISO 362. Cuireadh torthaí an tseanmhodha tástála agus an mhodha tástála nua araon faoi bhráid an Choimisiúin.

(9) Meastar gur léiriú ionadaíoch é an modh tástála nua ar leibhéil fuaime i ngnáthdhálaí tráchta, ach níl sé chomh hionadaíoch céanna i gcomhair astaíochtaí torainn sna dálaí is measa. Dá bhrí sin, is gá forálacha breise maidir le hastaíocht fuaime a leagan síos sa Rialachán seo. Ba cheart, leis na forálacha sin, ceanglais choisctheacha a bhunú a bheadh ceaptha le dálaí tiomána na feithicle i bhfíorthrácht a chumhdach lasmuigh de thimthriall tiomána an chineálcheadaithe agus le sárú timthrialla a chosc. Tá na dálaí tiomána sin ábhartha maidir leis an gcomhshaol agus tá sé tábhachtach a áirithiú nach bhfuil difríocht mhór idir astaíocht fuaime feithicle i ndálaí tiomána sráide agus an toradh is féidir a bheith ag súil leis ar an tástáil cineálcheadaithe le haghaidh na feithicle áirithe sin.

(10) Ba cheart don Rialachán seo teorainneacha na leibhéal fuaime a laghdú tuilleadh freisin. Ba cheart dó aird a thabhairt ar na ceanglais torainn nua níos déine maidir le boinn mótarfheithiclí a leagtar síos i Rialachán (CE) Uimh. 661/2009 ó Pharlaimint na hEorpa agus ón gComhairle (9). Ba cheart staidéir a aibhsíonn éifeachtaí cránais agus sláinte torainn tráchta bhóthair, agus na costais agus na tairbhí gaolmhara a chur san áireamh freisin.

(11) Ba cheart na luachanna teorainneacha foriomlána a laghdú maidir le gach foinse torainn ó mhótarfheithiclí lena n-áirítear an aer-iontógáil thar an ngléasra cumhachta agus an sceithchóras agus ag cur san áireamh an méid a chuidíonn na boinn leis an torann a laghdú, amhail dá dtagraítear i Rialachán (CE) Uimh. 661/2009.

(12) Tá feidhm ag Caibidil III de Rialachán (CE) Uimh. 765/2008 ó Pharlaimint na hEorpa agus ón gComhairle (10), ar dá réir a dhéanfaidh na Ballstáit faireachas margaidh agus ar dá réir a rialóidh siad táirgí a chuirtear ar fáil ar mhargadh an Aontais, maidir leis na táirgí a chumhdaítear faoin Rialachán seo.

(13) Saincheist ilchineálach is ea torann ag a bhfuil foinsí agus tosca éagsúla a théann i gcion ar an bhfuaim a bhraitheann daoine agus ar an tionchar a bhíonn ag an bhfuaim sin orthu. Tá leibhéil fuaime feithiclí ag brath go páirteach ar an timpeallacht ina bhfuil na feithiclí á n-úsáid, go háirithe cáilíocht an bhonneagair bóthair agus mar sin tá gá le cur chuige comhtháite. Éilítear le Treoir 2002/49/CE go gcaithfear léarscáileanna straitéiseacha torainn a dhréachtú go tráthúil i dtaca le, inter alia, mórbhóithre. D'fhéadfadh an fhaisnéis a léireofaí sna léarscáileanna sin bheith mar bhunús le taighde amach anseo maidir le torann timpeallachta i gcoitinne, agus torann dromchla bóthair go háirithe, agus d'fhéadfadh sí bheith mar bhunús le treoracha dea-chleachtais maidir le forbairt theicneolaíoch ar cháilíocht bóthair agus le haicmiú cineálacha dromchla bóthair, más iomchuí.

(14) Leis an Séú Clár Gníomhaíochta Comhshaoil de chuid an Chomhphobail (11), leagadh amach an creat chun beartais chomhshaoil a cheapadh san Aontas don tréimhse 2002-2012. Sa chlár sin, iarradh go mbeadh gníomhartha i réimse an truaillithe torainn ann chun laghdú suntasach a dhéanamh ar an líon daoine a ngoilleann meánleibhéil torainn fadtréimhseacha orthu go rialta, go háirithe ó thrácht.

(15) Ní mór do bhearta teicniúla lena ndéanfar leibhéal fuaime mótarfheithiclí a laghdú sraith de ceanglais iomaíocha a chomhlíonadh, mar shampla na ceanglais a laghdaíonn torann agus astaíochtaí truailleáin agus a chuireann feabhas ar shábháilteacht agus ag an am céanna an fheithicil i dtrácht a choimeád chomh saor agus éifeachtach agus is féidir. Agus iarracht á déanamh na ceanglais go léir sin go cothrom agus cothromaíocht eatarthu a bhaint amach, teipeann an tionscal feithicle go rómhinic ó thaobh atá indéanta go fisiceach i láthair na huaire a chloí. Arís agus arís eile tá éirithe le dearthóirí feithicle na teorainneacha sin a chur siar trí úsáid a bhaint as ábhair agus modhanna nua agus nuálacha. Ba cheart do dhlí an Aontais creat soiléir a shocrú don nuálaíocht i dtréimhse ama réalaíoch. Bunaítear leis an Rialachán seo creat den sórt sin agus ar an tslí sin cuireann sé dreasacht láithreach ar fáil do nuálaíocht ag teacht le riachtanais na sochaí, agus ag an am céanna gan srian a chur ar aon bhealach le saoirse eacnamaíoch atá riachtanach don tionscal.

(16) Fadhb áitiúil go príomha is ea truailliú torainn, ach fadhb is ea í a éilíonn réiteach uile-Aontais. Ba cheart gurb é an chéad chéim in aon bheartas astaíochtaí torainn inbhuanaithe bearta a cheapadh chun leibhéil fuaime ag an bhfoinse a laghdú. Ós rud é go bhfuil an Rialacháin seo dírithe ar an bhfoinse torainn, is é sin mótarfheithiclí, agus ós rud é go bhfuil an fhoinse torainn sin shoghluaiste de réir sainmhínithe, ní leor bearta náisiúnta amháin.

(17) D'fhéadfadh an soláthar faisnéise maidir le hastaíochtaí fuaime do thomhaltóirí agus d'údaráis phoiblí tionchar a imirt ar chinntí ceannaigh agus dlús a chur leis an aistriú chuig flít feithiclí ciúine. Dá réir sin, ba cheart do mhonaróirí faisnéis a thabhairt ag an díolphointe agus in ábhar fógraíochta teicniúla faoi leibhéil torainn na bhfeithiclí. Ba cheart leas a bhaint as lipéad, atá inchomparáide leis na lipéid a úsáidtear le haghaidh faisnéis faoi astaíochtaí CO2, tomhaltas breosla agus torann na mbonn, chun tomhaltóirí a chur ar an eolas faoi astaíochtaí fuaime feithicle. Ba cheart don Choimisiún measúnú tionchair a dhéanamh maidir le coinníollacha lipéadaithe is infheidhme maidir le leibhéil truaillithe aeir agus torainn agus maidir leis an bhfaisnéis atá ar fáil do thomhaltóirí. Ba cheart go mbeadh na cineálacha éagsúla feithiclí a chumhdaítear leis an Rialachán seo (lena n-áirítear feithiclí leictreacha íon) chomh maith leis an éifeacht a d'fhéadfadh a bheith ag lipéadú den sórt sin ar thionscal na feithicle san áireamh sa mheasúnú tionchair sin.

(18) Chun torann tráchta bóthair a laghdú, ba cheart go mbeadh ar chumas na n-údarás poiblí bearta agus dreasachtaí a chur i bhfeidhm chun daoine a spreagadh feithiclí atá níos ciúine a cheannach agus a úsáid.

(19) De thoradh na dtairbhí don chomhshaol ó fheithiclí leictreacha-hibrideacha fíorleictreacha, laghdaíodh go suntasach an torann a astaíonn feithiclí den sórt sin. De thoradh an laghdaithe sin cuireadh deireadh le foinse thábhachtach rabhaidh inchloiste a úsáideann coisithe dalla agus lagamhairc agus rothaithe, i measc úsáideoirí eile bóthair, chun a bheith ar an airdeall go bhfuil na feithiclí sin ag teacht, i gcóngar nó ag imeacht. Mar thoradh air sin, tá Córas Fuaimiúil Foláirimh d'Fheithiclí (AVAS) á fhorbairt ag an tionscal chun an easpa rabhaidh inchloiste sin ó fheithiclí leictreacha hibrideacha agus fíorleictreacha a chúiteamh. Ba cheart comhchuibhiú a chur i bhfeidhm ar fheidhmíocht AVAS sin a fheistítear ar fheithiclí. Ba cheart go gcuirfí san áireamh i bhforbairt AVAS an tionchar iomlán a bheidh ag an torann ar an bpobal.

(20) Ba cheart don Choimisiún scrúdú a dhéanamh ar chumas na gcóras sábháilteachta gníomhach i bhfeithiclí níos ciúine cosúil le feithiclí hibrideacha agus leictreacha chun freastal níos fearr ar an gcuspóir feabhas a chur ar shábháilteacht úsáideoirí soghonta bóithre i gceantair uirbeacha, amhail coisithe dalla agus coisithe ar a bhfuil máchail amhairc agus éisteachta, rothaithe agus leanaí.

(21) Bíonn tionchar díreach ag leibhéil fuaime feithiclí ar cháilíocht bheatha shaoránaigh an Aontais, go háirithe i gceantair uirbeacha ina bhfuil beagán nó easnamh soláthair leictrigh nó iompair phoiblí faoi thalamh, nó infreastruchtúr rothaíochta nó siúil. Ba cheart an sprioc go ndúblófaí líon na n-úsáideoirí iompair phoiblí a leag Parlaimint na hEorpa amach ina rún an 15 Nollaig 2011 maidir le Treochlár um Limistéar Iompair Eorpach Aonair — I dtreo córais iompair atá iomaíoch agus tíosach ar acmhainní (12) a chur i gcuntas freisin. Ba cheart don Choimisiún agus do na Ballstáit, i gcomhréir le prionsabal na coimhdeachta, iompar poiblí, siúl agus rothaíocht a chur chun cinn d'fhonn truailliú torainn i limistéir uirbeacha a laghdú.

(22) Tá leibhéal fuaime feithicle ag brath go páirteach ar conas a úsáidtear í agus cé chomh maith atá sí á cothabháil tar éis í a cheannach. Dá bhrí sin, ba cheart céimeanna a ghlacadh chun feasacht phoiblí a ardú san Aontas ar an tábhacht a bhaineann le stíl tiomána réidh a ghlacadh agus coimeád laistigh de na teorainneacha luais atá i bhfeidhm i ngach Ballstát.

(23) Chun reachtaíocht chineálcheadaithe an Aontais a shimpliú, i gcomhréir le moltaí Thuarascáil CARS 21 ó 2007, is iomchuí an Rialachán seo a bhunú ar Rialachán Uimh. 51 UNECE maidir leis an modh tástála agus ar Rialachán Uimh. 59 UNECE i ndáil le córais tosta athsholáthair.

(24) Chun gur féidir leis an gCoimisiún ceanglais áirithe d'Iarscríbhinní I, IV, VIII agus X a ghabhann leis an Rialachán seo a chur in oiriúint don dul chun cinn teicniúil, ba cheart an chumhacht chun gníomhartha a ghlacadh i gcomhréir le hAirteagal 290 CFAE a tharmligean chuig an gCoimisiún i ndáil leis na forálacha a leasú sna hIarscríbhinní sin a ghabhann leis an Rialachán seo a bhaineann leis na modhanna tástála agus leibhéil fuaime. Tá sé ríthábhachtach go ndéanfaidh an Coimisiún comhairliúcháin iomchuí le linn an ullmhúcháin a dhéanfaidh sé, lena n-áirítear comhairliúchán le saineolaithe. Ba cheart don Choimisiún, le linn dó gníomhartha tarmligthe a ullmhú agus a tharraingt suas, a áirithiú go ndéanfar doiciméid ábhartha a chur chuig Parlaimint na hEorpa agus chuig an gComhairle ar bhealach comhuaineach, tráthúil agus iomchuí.

(25) Ós rud é nach féidir leis na Ballstáit cuspóirí an Rialacháin seo, eadhon ceanglais riaracháin agus theicniúla a leagan síos maidir le cineálcheadú AE na bhfeithiclí nua go léir i dtaca lena leibhéal fuaime agus lena gcóras tosta athsholáthair agus comhpháirteanna díobh atá cineálcheadaithe mar aonaid theicniúla leithleacha, a bhaint amach go leordhóthanach, ach gur fearr, dá bhrí sin, mar gheall ar a fhairsinge atá sé agus na héifeachtaí atá aige, is féidir iad a bhaint amach ar leibhéal an Aontais, féadfaidh an tAontas bearta a ghlacadh i gcomhréir le prionsabal na coimhdeachta a leagtar amach in Airteagal 5 den Chonradh ar an Aontas Eorpach. I gcomhréir le prionsabal na comhréireachta, a leagtar amach san Airteagal sin, ní théann an Rialachán seo thar a bhfuil riachtanach chun an cuspóir sin a bhaint amach.

(26) Mar thoradh ar an gcreat rialála nua a leagtar síos de bhun an Rialachán seo a chur i bhfeidhm, ba cheart Treoir 70/157/CEE a aisghairm,

TAR ÉIS AN RIALACHÁN SEO A GHLACADH:

Airteagal 1

Ábhar

Bunaítear leis an Rialachán seo na ceanglais riaracháin agus theicniúla le haghaidh cineálcheadú AE na bhfeithiclí nua go léir de na catagóirí dá dtagraítear in Airteagal 2 i ndáil lena leibhéal fuaime agus le córais tosta athsholáthair agus comhpháirteanna díobh atá cineálcheadaithe mar aonaid theicniúla leithleacha agus atá deartha agus tógtha le haghaidh feithiclí i gcatagóir M1 agus i gcatagóir N1 d'fhonn a gclárú, a ndíol agus a gcur i seirbhís laistigh den Aontas a éascú.

Airteagal 2

Raon feidhme

Beidh an Rialachán seo infheidhme i leith feithiclí sna catagóirí M1, M2, M3, N1, N2 agus N3, mar a shainítear in Iarscríbhinn II a ghabhann le Treoir 2007/46/CE agus i leith córas tosta athsholáthair agus comhpháirteanna díobh atá cineálcheadaithe mar aonaid theicniúla leithleacha arna ndearadh agus arna ndéanamh le haghaidh feithiclí i gcatagóir M1 agus i gcatagóir N1.

Airteagal 3

Sainmhínithe

Chun críocha an Rialacháin seo, tá feidhm ag na sainmhínithe atá leagtha síos in Airteagal 3 de Threoir 2007/46/CE.

Thairis sin, beidh feidhm ag na sainmhínithe seo a leanas freisin:

(1) “ciallaíonn cineálcheadú feithicle” an nós imeachta dá dtagraítear in Airteagal 3 de Threoir 2007/46/CE maidir le leibhéil na fuaime;

(2) ciallaíonn “cineál feithicle” catagóir mótar fheithiclí nach bhfuil éagsúil le chéile i ngnéithe bunúsacha amhail iad seo a leanas: (a) maidir le feithiclí de chatagóirí M1, M2 ≤ 3 500 kg, N1 a tástáladh i gcomhréir le pointe 4.1.2.1 d'Iarscríbhinn II: (i) cruth nó ábhair an chabhalra (go háirithe urrann an innill agus a fhuaimdhíonadh); (ii) an cineál innill (e.g. adhaint dhearfach nó chomhbhrúite, dhá bhuille nó ceithre bhuille, loine chómhalartúcháin nó rothlach), líon agus toilleadh na sorcóirí, líon agus cineál na gcarbradóirí nó cineál córais insteallta, socrú na gcomhlaí, nó an cineál mótair leictrigh; (iii) uaschumhacht ghlan rátaithe an innill agus an luas (na luasanna) innill a fhreagraíonn di; más amhlaidh áfach nach bhfuil an uaschumhacht rátaithe agus an luas innill a fhreagraíonn di éagsúil le chéile ach amháin mar gheall ar mhapálacha difriúla innill, féadfar na feithiclí sin a áireamh mar fheithiclí ón gcineál céanna; (iv) an córas tosta; (b) maidir le feithiclí de chatagóirí M2 > 3 500 kg, M3, N2, N3, a tástáladh i gcomhréir le mír 4.1.2.2 d'Iarscríbhinn II: (i) cruth nó ábhair an chabhalra (go háirithe urrann an innill agus a fhuaimdhíonadh); (ii) an cineál innill (e.g. adhaint dhearfach nó chomhbhrúite, dhá bhuille nó ceithre bhuille, loine chómhalartúcháin nó rothlach), líon agus toilleadh na sorcóirí, cineál córais insteallta, socrú na gcomhlaí, an luas innill rátaithe (S), nó an cineál mótair leictrigh; (iii) féadfar feithiclí ag a bhfuil an cineál céanna innill agus/nó cóimheasa éagsúla foriomlána giaranna a áireamh mar fheithiclí den chineál céanna; Má dhéanann na héagsúlachtaí i bpointe (b), áfach, foráil le haghaidh sprioc-choinníollacha éagsúla, mar a thuairiscítear i bpointe 4.1.2.2. d'Iarscríbhinn II, measfar na héagsúlachtaí sin mar athrú cineáil;

(3) Ciallaíonn “mais uasta ualaithe atá ceadaithe go teicniúil” (M) an uasmhais a chionroinntear ar fheithicil ar bhonn suiteálacha a déanaimh agus a feidhmíochtaí dearaidh; an mhais ualaithe atá incheadaithe go teicniúil maidir le leantóir nó leathleantóir lena n-áirítear an mhais statach a tharchuirtear chuig an leantóir tarraingthe nuair atá siad ceangailte le chéile;

(4) ciallaíonn “glanchumhacht rátaithe innill” (Pn) cumhacht an innill arna sloinneadh in kW agus arna tomhas le modh UNECE de bhun Rialachán Uimh. 85 UNECE (13); Má bhaintear amach an uaschumhacht ghlan rátaithe ag roinnt luasanna innill, úsáidfear an luas innill is airde;

(5) ciallaíonn “trealamh caighdeánach” cumraíocht bhunúsach feithicle lena n-áirítear gach suiteáil a fheistítear uirthi gan a bheith ina gcúis le sonraíochtaí breise maidir leis an gcumraíocht nó maidir leis an leibhéal trealaimh, ach í feistithe leis na suiteálacha ar fad a cheanglaítear de réir na ngníomhartha rialála atá luaite in Iarscríbhinn IV nó in Iarscríbhinn XI a ghabhann le Treoir 2007/46/CE;

(6) ciallaíonn “mais an tiománaí” mais arna rátú ag 75 kg suite ag an bpointe tagartha do shuí an tiománaí;

(7) ciallaíonn “mais na feithicle in ord reatha” (mro) (a) i gcás mótarfheithicle: mais na feithicle, lena humar breosla/umair bhreosla líonta go 90 % dá (d)t(h)oilleadh ar a laghad, lena n-áirítear mais an tiománaí, an bhreosla agus na leachtanna, feistithe leis an trealamh caighdeánach i gcomhréir le sonraíochtaí an mhonaróra agus, nuair afheistítear iad, mais an chabhalra, an chábáin, na feiste cúplála agus an rotha (na rothaí) spártha chomh maith leis na huirlisí; (b) i gcás leantóra: mais na feithicle lena n-áirítear an breosla agus na leachtanna, agus í feistithe leis an trealamh caighdeánach i gcomhréir le sonraíochtaí an mhonaróra, agus, nuair a fheistítear iad, mais an chabhalra, na feiste (bhfeistí) cúplála breise, an rotha (na rothaí) spártha agus na n-uirlisí;

(8) ciallaíonn “luas rátaithe innill” (S) an luas innill dearbhaithe de réir imrothluithe sa nóiméad (min-1) (rpm) ag a ngineann an t-inneall a uas-ghlanchumhacht rátaithe de bhun Rialachán Uimh. 85 UNECE nó, i gcás ina sroichtear an uas-ghlanchumhacht rátaithe ag roinnt luasanna, an luas is airde díobh sin;

(9) ciallaíonn “cóimheas cumhachta/maise” (PMR) cainníocht uimhriúil i gcomhréir leis an bhfoirmle atá leagtha amach i bpointe 4.1.2.1.1. d'Iarscríbhinn II;

(10) ciallaíonn “pointe tagartha” ceann de na nithe seo a leanas: (a) i gcás feithiclí sna catagóirí M1 agusN1: (i) i gcás feithiclí ina bhfuil an t-inneall chun tosaigh, foirceann tosaigh na feithicle; (ii) i gcás feithiclí ina bhfuil an t-inneall i lár, lár na feithicle; (iii) i gcás feithiclí ina bhfuil an t-inneall ar gcúl, foirceann cúil na feithicle. (b) i gcás feithiclí de chatagóirí M2, M3, N2 agusN3 teorainn an innill is giorra do thosach na feithicle.

(11) ciallaíonn “sprioc-luasghéarú” luasghéarú agus an scóig leathoscailte i dtrácht uirbeach agus díorthaithe ó imscrúduithe staitistiúla;

(12) ciallaíonn “inneall” foinse na cumhachta gan ghabhálais inbhainte;

(13) ciallaíonn “luasghéarú tagartha” an luasghéarú is gá i rith na tástála luasghéaraithe ar an raon tástála;

(14) ciallaíonn “fachtóir ualúcháin chóimheasa giaranna” (k) cainníocht uimhriúil gan toise a úsáidtear chun torthaí tástála dhá chóimheas giaranna a chomhcheangal, ar torthaí iad a fuarthas le linn na tástála luasghéaraithe agus na tástála luais sheasmhaigh;

(15) ciallaíonn “fachtóir cumhachta páirtí” (kP) cainníocht uimhriúil gan toise a úsáidtear le haghaidh chomhcheangal ualaithe thorthaí na tástála luasghéaraithe agus na tástála luais sheasmhaigh i gcás feithiclí;

(16) ciallaíonn “réamh-luasghéarú” feiste rialaithe luasghéaraithe a chur i bhfeidhm roimh AA' chun luasghéarú cobhsaí a bhaint amach idir AA' agus BB' dá dtagraítear i bhFigiúr 1 san Aguisín a ghabhann le hIarscríbhinn II;

(17) ciallaíonn “cóimheasa giaranna glasáilte” rialú an traiseolta sa dóigh nach bhféadtar giar an traiseolta a athrú i rith tástála;

(18) ciallaíonn “córas tosta” sraith iomlán comhpháirteanna atá riachtanach chun an torann a dhéanann inneall agus a sceitheadh a theorannú;

(19) ciallaíonn “córais tosta de chineálacha éagsúla” córais tosta a bhfuil difríocht shuntasach eatarthu ó thaobh ceann amháin ar a laghad de na nithe seo a leanas: (a) trádainmneacha nó trádmharcanna a gcomhpháirteanna; (b) saintréithe na n-ábhar a bhfuil a gcomhpháirteanna déanta díobh, cé is moite de bhratú na gcomhpháirteanna sin; (c) cruth nó méid a gcomhpháirteanna; (d) prionsabail oibriúcháin ceann amháin dá gcomhpháirteanna ar a laghad; (e) cóimeáil a gcomhpháirteanna; (f) líon na gcóras tosta sceite nó a gcomhpháirteanna;

(20) ciallaíonn “fine dheartha an chórais tosta nó chomhpháirteanna an chórais tosta” grúpa córas tosta nó grúpa comhpháirteanna córas tosta ina bhfuil na saintréithe ar fad a leanas mar an gcéanna: (a) sreabhadh glan gáis a bheith ann, ar de na gáis sceite é, tríd an ábhar snáithíneach ionsúiteach nuair a bhíonn sé i dteagmháil leis an ábhar sin; (b) an cineál snáithíní; (c) más infheidhme, sonraíochtaí an cheanglóra; (d) meántoisí na snáithíní; (e) dlús pacáistíochta íosta na snáithíní i mbulc de réir kg/m3; (f) an dromchla teagmhála uasta idir an sreabhadh gáis agus an t-ábhar ionsúiteach;

(21) ciallaíonn “córas tosta athsholáthair” aon pháirt den chóras tosta nó a chomhpháirteanna atá ceaptha lena n-úsáid ar fheithicil, seachas páirt den chineál arna fheistiú ar an bhfeithicil tráth a gcuirtear isteach í le haghaidh cineálcheadaithe AE de bhun an Rialacháin seo;

(22) ciallaíonn “Córas Fuaimiúil Foláirimh d'Fheithicil” (AVAS) córais d'fheithiclí leictreacha hibrideacha agus fíorleictreacha a thugann faisnéis fuaime do choisithe agus d'úsáideoirí eile bóthair go bhfuil an fheithicil i gcóngar dóibh;

(23) ciallaíonn “díolphointe” suíomh ina ndéantar feithiclí a stóráil agus a thairiscint lena ndíol le tomhaltóirí;

(24) ciallaíonn “ábhar teicniúil cur chun cinn” lámhleabhair theicniúla, bróisiúir, bileoga agus catalóga, bídís clóbhuailte, i bhfoirm leictreonach nó ar líne, mar aon le láithreáin ghréasáin agus ar nithe iad a bhfuil sé de chuspóir acu feithiclí a chur chun cinn i measc an phobail i gcoitinne.

Airteagal 4

Oibleagáidí ginearálta na mBallstát

1. Faoi réir na dátaí maidir le céimeanna cur i bhfeidhm a leagtar amach in Iarscríbhinn III a ghabhann leis an Rialachán seo agus gan dochar d'Airteagal 23 de Threoir 2007/46/CE, diúltóidh na Ballstáit, ar fhorais a bhaineann leis an leibhéal fuaime incheadaithe, cineálcheadú AE a dheonú i ndáil le cineál mótarfheithicle nach gcomhlíonann ceanglais an Rialacháin seo.

2. Ón 1 Iúil 2016 diúltóidh na Ballstáit, ar fhorais a bhaineann leis an leibhéal fuaime incheadaithe, cineálcheadú AE a dheonú i ndáil le cineál córais tosta athsholáthair nó comhpháirteanna de, mar aonad teicniúil leithleach nach gcomhlíonann ceanglais an Rialacháin seo.

Leanfaidh na Ballstáit de chineálcheaduithe AE a dheonú faoi théarmaí Threoir 70/157/CEE i ndáil le córas tosta athsholáthair nó comhpháirteanna de, mar aonad teicniúil leithleach atá ceaptha d'fheithiclí a bhí cineálcheadaithe roimh na dátaí maidir le céimeanna cur i bhfeidhm a leagtar amach in Iarscríbhinn III a ghabhann leis an Rialachán seo.

3. Faoi réir na dátaí maidir le céimeanna cur i bhfeidhm a leagtar amach in Iarscríbhinn III a ghabhann leis an Rialachán seo, measfaidh na Ballstáit, ar fhorais a bhaineann leis an leibhéal fuaime incheadaithe, nach bhfuil deimhnithe comhréireachta i gcás feithiclí nua bailí a thuilleadh chun críocha Airteagal 26 de Threoir 2007/46/CE, agus coiscfidh siad na feithiclí sin a chlárú, a dhíol agus a chur i seirbhís i gcás nach gcomhlíonann na feithiclí sin an Rialachán seo.

4. Ceadóidh na Ballstáit, ar fhorais a bhaineann leis an leibhéal fuaime incheadaithe, córas tosta athsholáthair nó comhpháirteanna de a dhíol agus a chur i seirbhís mar aonad teicniúil leithleach, má tá sé de réir cineáil ar deonaíodh cineálcheadú AE ina leith i gcomhréir leis an Rialachán seo.

Ceadóidh na Ballstáit córais tosta athsholáthair nó comhpháirteanna de, a bhfuil cineálcheadú AE acu mar aonad teicniúil leithleach faoi théarmaí Threoir 70/157/CEE atá ceaptha d'fheithiclí a bhfuil cineálcheadú acu, a dhíol agus a chur i seirbhís roimh na Faoi na dátaí maidir le céimeanna cur i bhfeidhm a leagtar amach in Iarscríbhinn III a ghabhann leis an Rialachán seo.

Airteagal 5

Oibleagáidí ginearálta na monaróirí

1. Áiritheoidh na monaróirí go bhfuil feithiclí, a n-inneall agus a gcóras tosta deartha, tógtha agus cóimeáilte ar dhóigh go bhféadfaidh an fheithicil, sa ghnáthúsáid, an Rialachán seo a chomhlíonadh, in ainneoin an tonnchreatha a dhéantar ar fheithiclí den sórt sin.

2. Áiritheoidh na monaróirí go bhfuil an córas tosta deartha, tógtha agus cóimeáilte ar dhóigh go bhféadfaidh sé na feiniméin chreimneacha dá nochtar é a sheasamh go réasúnta, ag cur dálaí úsáide feithiclí san áireamh, lena n-áirítear éagsúlachtaí aeráide ó réigiún go chéile.

3. Beidh an monaróir freagrach d'údarás an cheadaithe as gach gné den phróiseas ceadaithe agus as comhréireacht táirgeachta a áirithiú, is cuma má tá páirt dhíreach ag an monaróir i ngach céim de thógáil na feithicle, an chórais, na comhpháirte nó an aonaid theicniúil leithleach nó nach bhfuil.

Airteagal 6

Forálacha breise maidir le hastaíocht fuaime (ASEP)

1. Beidh an tAirteagal seo infheidhme i leith feithiclí sna catagóirí M1 agus N1 atá feistithe le hinneall dócháin inmheánaigh a bhfuil buntrealamh córas tosta de chuid an mhonaróra (OEM) iontu chomh maith le córais tosta athsholáthair atá ceaptha le haghaidh feithiclí den sórt sin.i gcomhréir le hIarscríbhinn X.

2. Comhlíonfaidh na feithiclí agus na córais thosta athsholáthair ceanglais Iarscríbhinn VII.

3. Measfar go gcomhlíonann feithiclí agus córais tosta athsholáthair na ceanglais in Iarscríbhinn VII, gan a thuilleadh tástála, má sholáthraíonn an monaróir doiciméid theicniúla do na húdaráis cheadaithe a léiríonn i ndáil leis an difríocht idir luas innill uasta agus íosta na bhfeithiclí ag BB' dá dtagraítear i bhFigiúr 1 don Fhoscríbhinn a ghabhann le hIarscríbhinn II, i gcás aon dálaí tástála laistigh de raon rialaithe ASEP atá sainithe i bpointe 2.3 d'Iarscríbhinn VII, maidir leis na dálaí atá leagtha amach in Iarscríbhinn II, nach sáróidh an difríocht sin 0,15 x S.

4. Astaíochtaí fuaime na feithicle nó an chórais tosta athsholáthair i ndálaí tipiciúla tiomána ar bhóthar, ar dálaí iad atá éagsúil ó na dálaí faoina ndearnadh an tástáil chineálcheadaithe a leagtar amach in Iarscríbhinn II agus in Iarscríbhinn VII, ní imeoidh na hastaíochtaí fuaime sin ró-mhór ó thoradh na tástála.

5. Ní dhéanfaidh an monaróir aon fheiste ná nós imeachta de chineál meicniúil, leictreach, teirmeach nó eile a athrú, a choigeartú ná a thabhairt isteach d'aon ghnó chun na críche ceanglais an Rialacháin seo maidir le hastaíocht torainn a chomhlíonadh, agus chuige sin amháin, ar feiste nó nós imeachta é nach bhfuil oibríochtúil i rith dálaí tiomána thipiciúil ar bhóthar.

6. San iarratas ar chineálcheadú, soláthróidh an monaróir ráiteas, arna bhunú i gcomhréir leis an múnla atá leagtha amach i bhFoscríbhinn1 d'Iarscríbhinn VII, go gcomhlíonann an cineál feithicle nó an córas tosta athsholáthair atá le ceadú ceanglais an Airteagail seo.

7. Ní bheidh feidhm ag mír 1 go mír 6 maidir le feithiclí de chatagóir N1 i gcás ina gcomhlíonfar ceann amháin de na coinníollacha seo leanas:

(a) toilleadh an innill nach sáraíonn 660 cm3 agus cóimheas cumhacht le mais arna ríomh trí úsáid a bhaint as an uasmhais ualaithe incheadaithe go teicniúil nach sáraíonn 35;

(b) tá an pálasta 850 kg ar a laghad agus cóimheas cumhacht le mais arna ríomh trí úsáid a bhaint as an uasmhais ualaithe incheadaithe go teicniúil nach sáraíonn 40.

Airteagal 7

Faisnéis do thomhaltóirí agus lipéadú

Déanfaidh monaróirí agus dáileoirí feithiclí gach iarracht a áirithiú go bhfuil an leibhéal fuaime i ngach feithicil i ndeicibeilí (dB(a)), arna thomhas i gcomhréir leis an Rialachán seo, ar taispeáint in áit fheiceálach ag an díolphointe agus in ábhar fógraíochta teicniúil.

I bhfianaise an taithí a gheofar agus an Rialachán seo á chur chun feidhme, déanfaidh an Coimisiún, faoin 1 Iúil 2018, measúnú cuimsitheach tionchair maidir leis na coinníollacha lipéadaithe is infheidhme maidir le leibhéil truaillithe aeir agus torainn agus maidir le faisnéis do thomhaltóirí. Cuirfidh an Coimisiún torthaí an mheasúnaithe sin faoi bhráid Pharlaimint na hEorpa agus na Comhairle agus, más iomchuí, cuirfidh sé togra le haghaidh reachtaíochta ar aghaidh.

Airteagal 8

Córas Fuaimiúil Foláirimh d'Fheithicil (AVAS)

Suiteálfaidh na monaróirí AVAS i gcineálacha nua feithiclí leictreacha hibrideacha agus fíorleictreacha lena gcomhlíonfar na ceanglais a leagtar amach in Iarscríbhinn VIII faoin 1 Iúil 2019. Faoin 1 Iúil 2021, suiteálfaidh na monaróirí AVAS i ngach feithicil nua leictreach hibrideach agus fíorleictreach. Roimh na dátaí sin, i gcás ina gcinnfidh monaróirí AVAS a shuiteáil i bhfeithiclí, áireoidh siad go gcomhlíonann na córais sin ceanglais sin Iarscríbhinn VIII.

Tabharfar de chumhacht don Choimisiún gníomhartha tarmligthe a ghlacadh i gcomhréir le hAirteagal 11 chun Iarscríbhinn VIII a athbhreithniú agus chun ceanglais níos mionsonraithe a áireamh maidir le feidhmíocht AVAS nó le haghaidh córas gníomhach sábháilteachta, agus obair UNECE á cur san áireamh aige maidir leis an tsaincheist seo, faoin 1 Iúil 2017.

Airteagal 9

Na hIarscríbhinní a leasú

Tabharfar de chumhacht don Choimisiún gníomhartha tarmligthe a ghlacadh i gcomhréir le hAirteagal 11 chun Iarscríbhinní I, IV, VIII agus X a leasú agus chun iad a chur in oiriúint don dul chun cinn teicniúil.

Airteagal 10

An tarmligean a fheidhmiú

1. Tugtar an chumhacht don Choimisiún gníomhartha tarmligthe a ghlacadh faoi réir na gcoinníollacha atá leagtha síos san Airteagal seo.

2. Tabharfar an chumhacht don Choimisiún gníomhartha tarmligthe a ghlacadh dá dtagraítear sa dara mír d'Airteagal 8 agus d'Airteagal 9 le haghaidh tréimhse cúig bliana ón 16 Meitheamh 2014.

3. Féadfaidh Parlaimint na hEorpa nó an Chomhairle an tarmligean cumhachta dá dtagraítear sa dara mír d'Airteagal 8 agus d'Airteagal 9 a chúlghairm tráth ar bith. I gcás cinnidh maidir le cúlghairm, cuirfear deireadh le tarmligean na cumhachta a bheidh sonraithe sa chinneadh sin. Beidh éifeacht leis an lá tar éis lá foilsithe an chinnidh in Iris Oifigiúil an Aontais Eorpaigh nó ar dháta ina dhiaidh sin a shonrófar ann. Ní dhéanfaidh sé difear do bhailíocht aon ghníomhartha tarmligthe atá i bhfeidhm cheana féin.

4. A luaithe a ghlacfaidh sé gníomh tarmligthe, tabharfaidh an Coimisiún fógra ina leith sin do Pharlaimint na hEorpa agus don Chomhairle ag an am céanna.

5. Ní thiocfaidh gníomh tarmligthe arna ghlacadh de bhun an dara mír d'Airteagal 8 nó d'Airteagal 9 i bhfeidhm ach amháin mura ndéanann Parlaimint na hEorpa ná an Chomhairle agóid ina choinne laistigh de thréimhse dhá mhí ó fhógra faoin ngníomh sin a thabhairt do Pharlaimint na hEorpa agus don Chomhairle nó más rud é, sula dtéann an tréimhse sin in éag, go gcuireann Parlaimint na hEorpa agus an Chomhairle araon in iúl nach ndéanfaidh siad agóid ina choinne. Cuirfear dhá mhí leis an tréimhse sin ar thionscnamh ó Pharlaimint na hEorpa nó ón gComhairle.

Airteagal 11

Foráil athbhreithnithe

Déanfaidh an Coimisiún staidéar mionsonraithe ar theorainneacha na leibhéal fuaime agus foilseoidh sé é faoin 1 Iúil 2021. Bunófar an staidéar ar fheithiclí a chomhlíonann na ceanglais rialúcháin is deireanaí. Ar bhonn chonclúidí an staidéir sin, féadfaidh an Coimisiún, más iomchuí, togra reachtach a thíolacadh.

Airteagal 12

Leasuithe ar Threoir 2007/46/CE

Déanfar Iarscríbhinn IV, Iarscríbhinn VI agus Iarscríbhinn XI a ghabhann le Treoir 2007/46/CE a leasú i gcomhréir le hIarscríbhinn XI a ghabhann leis an Rialachán seo.

Airteagal 13

Forálacha idirthréimhseacha

1. Chun comhlíonadh an raoin tástála a sheiceáil mar atá sainithe I bpointe 3.1.1 d'Iarscríbhinn II, féadfar ISO 10844:1994 a chur i bhfeidhm mar mhalairt ar ISO 10844:2011 go dtí 30 Meitheamh 2019.

2. Maidir le feithiclí ina bhfuil gléasra cumhachta hibrideach sraithe, agus ina bhfuil inneall dócháin breise gan chúpláil mheicniúil leis an ngléasra cumhachta, beidh siad ar eisiamh ó cheanglais Airteagal 6 go dtí 30 Meitheamh 2019.

Airteagal 14

Aisghairm

1. Gan dochar don dara fomhír d'Airteagal 4(2) agus don dara fomhír d'Airteagal 4(4), déantar Treoir 70/157 CEE a aisghairm le héifeacht ón 1 Iúil 2027.

2. Déanfar tagairtí don Treoir aisghairithe a fhorléiriú mar thagairtí don Rialachán seo agus léifear iad i gcomhréir leis an tábla comhghaoil a leagtar amach in Iarscríbhinn XII a ghabhann leis an Rialachán seo.

Airteagal 15

Teacht i bhfeidhm

1. Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

2. Beidh feidhm aige ón 1 Iúil 2016.

3. Beidh feidhm ag pointe 3.1.1. d'Iarscríbhinn II ón 1 Iúil 2019.

4. Beidh feidhm ag Cuid B d'Iarscríbhinn XI ón 1 Iúil 2027.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh in Strasbourg, 16 Aibreán 2014. Thar ceann Pharlaimint na hEorpa An tUachtarán M. SCHULZ Thar ceann na Comhairle An tUachtarán D. KOURKOULAS

(1) IO C 191, 29.6.2012, lch. 76.

(2) Seasamh ó Pharlaimint na hEorpa an 6 Feabhra 2013 (nár foilsíodh fós san Iris Oifigiúil) agus Seasamh ón gComhairle ar an gcéad léamh an 20 Feabhra 2014 (nár foilsíodh fós san Iris Oifigiúil). Seasamh ó Pharlaimint na hEorpa an 2 Aibreán 2014 (nár foilsíodh fós san Iris Oifigiúil).

(3) Treoir 2002/49/CE ó Pharlaimint na hEorpa agus ón gComhairle an 25 Meitheamh 2002 maidir le torann timpeallachta a mheasúnú agus a bhainistiú (IO L 189, 18.7.2002, lch. 12).

(4) Treoir 70/157/CEE ón gComhairle an 6 Feabhra 1970 maidir le comhfhogasú dhlíthe na mBallstát a bhaineann leis an leibhéal fuaime is incheadaithe agus leis an gcóras sceite do mhótarfheithiclí (IO L 42, 23.2.1970, lch. 16).

(5) Treoir 2007/46/CE ó Pharlaimint na hEorpa agus ón gComhairle an 5 Meán Fómhair 2007 lena mbunaítear creat i gcomhair mótarfheithiclí agus a leantóirí, agus córais, comhpháirteanna agus aonaid theicniúla faoi leith atá ceaptha le haghaidh feithiclí den sórt sin a cheadú (Treoir Réime) (IO L 263, 9.10.2007, lch. 1).

(6) Rialachán Uimh. 51 den Choimisiún Eacnamaíoch don Eoraip sna Náisiúin Aontaithe (NA/CEE) — Forálacha aonfhoirmeacha a bhaineann le ceadú mótarfheithiclí ag a bhfuil ar a laghad ceithre bonn acu maidir lena hastaíochtaí torainn (IO L 137, 30.5.2007, lch. 68).

(7) Rialachán Uimh. 59 ón gCoimisiún Eacnamaíoch don Eoraip sna Náisiúin Aontaithe (NA/CEE) — Forálacha aonfhoirmeacha a bhaineann le córais tosta athsholáthair a fhormheas (IO L 326, 24.11.2006, lch. 43).

(8) Treoir 97/836/CE ón gComhairle an 27 Samhain 1997 d'fhonn go n-aontódh an Comhphobal Eorpach do Chomhaontú Choimisiún Eacnamaíochta na Náisiún Aontaithe don Eoraip maidir le saintreoracha teicniúla aonfhoirmeacha a ghlacadh i gcomhair feithiclí rothacha, trealaimh agus páirteanna ar féidir iad a fheistiú agus/nó a úsáid ar fheithiclí rothacha agus maidir leis na coinníollacha le haghaidh aitheantais fhrithpháirtigh i gcás formheasanna a dheonaítear ar bhonn na saintreoracha sin (“Comhaontú Leasaithe 1958”) (IO L 346, 17.12.1997, lch. 78).

(9) Rialachán (CE) Uimh. 661/2009 ó Pharlaimint na hEorpa agus ón gComhairle an 13 Iúil 2009 maidir leis na ceanglais i gcomhair cineálcheadaithe le haghaidh sábháilteachta ginearálta mótarfheithiclí, a leantóirí agus a gcóras, a gcomhpháirteanna agus a n-aonad teicniúil leithleach atá beartaithe dóibh (IO L 200, 31.7.2009, lch. 1).

(10) Rialachán 765/2008 ó Pharlaimint na hEorpa agus ón gComhairle an 9 Iúil 2008 lena leagtar amach lena leagtar amach na ceanglais maidir le creidiúnú agus maidir le faireachas margaidh a bhaineann le táirgí a mhargú agus lena n-aisghairtear Rialachán (CEE) Uimh 339/93 (IO L 218, 13.8.2008, lch. 30).

(11) Cinneadh Uimh. 1600/2002/CE ó Pharlaimint na hEorpa agus ón gComhairle an 22 Iúil 2002 lena leagtar síos an Séú Clár Gníomhaíochta Comhshaoil de chuid an Chomhphobail (IO L 242, 10.9.2002, lch. 1).

(12) IO C 168E, 14.6.2013, lch. 72.

(13) Rialachán Uimh. 85 ón gCoimisiún Eacnamaíoch don Eoraip de chuid na Náisiún Aontaithe (NA/CEE) –Forálacha aonfhoirmeacha maidir le formheas inneall dó inmheánach agus traenacha tiomána leictrí atá ceaptha chun mótarfheithiclí de chatagóirí M agus N a thiomáint i dtaca leis an gcumhacht ghlan agus an t-uasmhéid 30 nóiméad cumhachta de thraenacha tiomána leictrí a thomhas (IO L 326, 24.11.2006, lch. 55).

LIOSTA IARSCRÍBHINNÍ Iarscríbhinn I Cineálcheadú AE maidir le leibhéal fuaime cineáil feithicle Foscríbhinn 1: Doiciméad faisnéise Foscríbhinn 2: Múnla do dheimhniú chineálcheadú AE Iarscríbhinn II Modhanna agus uirlisí chun an torann a dhéanann mótarfheithiclí a thomhas Foscríbhinn: Figiúirí Iarscríbhinn III Luachanna teorainneacha Iarscríbhinn IV Córais tosta ina bhfuil ábhair shnáithíneacha ionsúite fuaime Foscríbhinn: Figiúr 1 — Gaireas tástála le haghaidh riochtú trí fhrithbhualadh Iarscríbhinn V Torann an aeir chomhbhrúite Foscríbhinn: Figiúr 1 — Suíomhanna an mhicreafóin chun torann an aeir chomhbhrúite a thomhas Iarscríbhinn VI Seiceálacha ar chomhréireacht táirgeachta i gcomhair feithiclí Iarscríbhinn VII An modh tomhais chun meastóireacht a dhéanamh ar chomhlíonadh na bhForálacha Breise maidir le hAstaíocht Fuaime Foscríbhinn: Ráiteas comhlíontachta i leith na bhForálacha Breise maidir le hAstaíocht Fuaime Iarscríbhinn VIII Bearta a Bhaineann leis an gCóras Fuaimiúil Foláirimh d'Fheithicil (AVAS) Iarscríbhinn IX Cineálcheadú AE maidir le leibhéal fuaime córas tosta mar aonaid theicniúla leithleacha (córais tosta athsholáthair) Foscríbhinn 1: Doiciméad faisnéise Foscríbhinn 2: Múnla do dheimhniú chineálcheadú AE Foscríbhinn 3: Múnla le haghaidh mharc chineálcheadú AE Foscríbhinn 4: Gaireas tástála Foscríbhinn 5: Pointí tomhais — Cúlbhrú Iarscríbhinn X Seiceálacha ar chomhréireacht táirgeachta i gcomhair córais tosta athsholáthair mar aonad teicniúil leithleach Iarscríbhinn XI Leasuithe ar Threoir 2007/46/CE Iarscríbhinn XII Tábla comhghaoil

IARSCRÍBHINN I CINEÁLCHEADÚ AE MAIDIR LE LEIBHÉAL FUAIME CINEÁIL FEITHICLE 1. IARRATAS AR CHINEÁLCHEADÚ AE LE hAGHAIDH CINEÁIL FEITHICLE 1.1. Is é monaróir na feithicle a chuirfidh isteach an t-iarratas ar chineálcheadú AE de bhun Airteagal 7(1) agus (2) de Threoir 2007/46/CE le haghaidh feithicle maidir lena leibhéal fuaime. 1.2. Tá múnla don doiciméad faisnéise atá i bhFoscríbhinn 1. 1.3. Cuirfidh an monaróir feithicil atá ionadaíoch don chineál sin a bhfuil sé ag iarraidh cineálcheadú ina leith isteach chuig na seirbhísí teicniúla atá freagrach as na tástálacha. Le haghaidh roghnú na feithicle atá ionadaíoch don chineál sin roghnóidh an tseirbhís theicniúil an fheithicil chun sástachta na n-údarás ceadaithe. Féadfar modhanna fíorúla tástála a úsáid chun cuidiú leis an gcinnteoireacht i rith an phróisis roghnúcháin. 1.4 Arna iarraidh sin do na seirbhísí teicniúla, déanfar eiseamal den chóras tosta agus inneall den toilleadh sorcóra céanna agus den chumhacht uasta rátaithe chéanna, ar a laghad, agus atá feistithe ar an bhfeithicil a bhfuiltear ag iarraidh cineálcheadú ina leith a chur isteach freisin. 2. MARCÁLACHA 2.1. Beidh na marcálacha seo a leanas ar chomhpháirteanna an sceithchórais agus an chórais iontógála, cé is moite de chrua-earraí greamaitheacha agus píobáin: 2.1.1. trádmharc nó trádainm mhonaróir na gcóras agus a gcomhpháirteanna; 2.1.2. tuairisc thrádála an mhonaróra. 2.2. Beidh na marcálacha dá dtagraítear i bpointe 2.1.1 agus 2.1.2 soléite agus doscriosta, fiú má tá an córas feistithe ar an bhfeithicil. 3. DEONÚ CHINEÁLCHEADÚ AE LE hAGHAIDH CINEÁIL FEITHICLE 3.1. Má chomhlíontar na ceanglais ábhartha, deonófar cineálcheadú AE de bhun Airteagal 9(3) agus, más infheidhme, Airteagal 10(4) de Threoir 2007/46/CE. 3.2. Tá múnla do dheimhniú chineálcheadú AE atá i bhFoscríbhinn 2. 3.3. Sannfar uimhir cheadaithe do gach cineál feithicle arna cheadú i gcomhréir le hIarscríbhinn VII a ghabhann le Treoir 2007/46/CE. Ní shannfaidh an Ballstát céanna an uimhir chéanna do chineál feithicle eile. 3.3.1. Má chomhlíonann an cineál feithicle luachanna teorainneacha Chéim 1 in Iarscríbhinn III, is é an carachtar “A” a leanfaidh Roinn3 den uimhir chineálcheadaithe. Má chomhlíonann an cineál feithicle luachanna teorainneacha Chéim 2 in Iarscríbhinn III, is é an carachtar “B” a leanfaidh roinn3 den uimhir chineálcheadaithe. Má chomhlíonann an cineál feithicle na teorainneacha luachanna de Chéim 3 in Iarscríbhinn III, leanfaidh an carachtar “C” an uimhir cineálcheadaithe. 4. LEASUITHE AR CHINEÁLCHEADUITHE AE I gcás leasuithe ar an gcineálcheadú de bhun an Rialacháin seo, beidh feidhm ag Airteagail 13, 14, 15, 16 agus Airteagal 17(4) de Threoir 2007/46/CE. 5. SOCRUITHE MAIDIR LEIS AN gCOMHRÉIREACHT TÁIRGEACHTA 5.1. Déanfar bearta chun comhréireacht táirgeachta a áirithiú i gcomhréir leis na ceanglais atá leagtha síos in Airteagal 12 de Threoir 2007/46/CE. 5.2. Forálacha speisialta: 5.2.1. Maidir leis na tástálacha atá leagtha síos in Iarscríbhinn VI a ghabhann leis an Rialachán seo, comhfhreagróidh siad do na tástálacha dá dtagraítear i bpointe 2.3.5 d'Iarscríbhinn X a ghabhann le Treoir 2007/46/CE. 5.2.2. Uair gach re bliain de ghnáth a bheidh i gceist le minicíocht na gcigireachtaí dá dtagraítear i bpointe 3 d'Iarscríbhinn X a ghabhann le Treoir 2007/46/CE. Foscríbhinn 1 Doiciméad faisnéise Uimh. … de bhun Iarscríbhinn I a ghabhann le Treoir 2007/46/CE maidir le cineálcheadú AE le haghaidh feithicle i dtaca leis an leibhéal fuaime atá incheadaithe Más infheidhme an fhaisnéis seo a leanas, déanfar trí chóip di a sholáthar agus liosta den inneachar a bheith ag gabháil léi. Déanfar aon líníochtaí a sholáthar sa scála iomchuí agus iad mionsonraithe go leor ar pháipéar de mhéid A4 nó ar fhillteán i bhformáid A4. Beidh grianghraif, más ann dóibh, mionsonraithe go leor. Má tá rialtáin leictreonacha ag na córais, na comhpháirteanna nó na haonaid theicniúla leithleacha, déanfar faisnéis maidir lena bhfeidhmiú a sholáthar. 0. GINEARÁLTA 0.1. Déantús (trádainm an mhonaróra): 0.2. Cineál: 0.3. Modh sainaitheantais an chineáil, má tá sé marcáilte ar an bhfeithicil (b): 0.3.1. Suíomh na marcála sin: 0.4. Catagóir na feithicle (c): 0.5. Ainm cuideachta agus seoladh gnó an mhonaróra: 0.8. Ainm(neacha) agus seoladh (seoltaí) na monarchan (monarchana) cóimeála: 0.9. Ainm agus seoladh ionadaí an mhonaróra (más ann dó): 1. SAINTRÉITHE GINEARÁLTA TÓGÁLA NA FEITHICLE 1.1. Grianghraif agus/nó líníochtaí d'fheithicil ionadaíoch: 1.3. Líon na n-acastóirí agus na rothaí (4): 1.3.3. Acastóirí arna gcumhachtú (líon, ionad, idirnasc): 1.6. Suíomh agus leagan amach an innill: 2. MAISEANNA AGUS TOISÍ (f) (g) (7) (i kg agus mm) (DÉAN TAGAIRT DO LÍNÍOCHT MÁS IOMCHUÍ) 2.4. Raon thoisí na feithicle (foriomlán): 2.4.1. Don fhonnadh gan chabhalra: 2.4.1.1. Fad (g5): 2.4.1.2. Leithead (g7): 2.4.2. Don fhonnadh leis an gcabhalra: 2.4.2.1. Fad (g5): 2.4.2.2. Leithead (g7): 2.6. Mais in ord reatha (h) (a) uasmhais agus íosmhais do gach athraitheach: (b) mais gach leagain (déanfar maitrís a sholáthar): 2.8. An uasmhais ualaithe incheadaithe go teicniúil arna sonrú ag an monaróir (i) (3): 3. GLÉASRA CUMHACHTA (q) 3.1. Monaróir an innill: 3.1.1. Cód innill an mhonaróra (mar atá marcáilte ar an inneall, nó modh eile sainaitheantais): 3.2. Inneall dócháin inmheánaigh 3.2.1.1. Prionsabal oibre: adhaint dheimhneach/adhaint chomhbhrú, timthriall ceithre bhuille/bhuille/dhá bhuille/rothlach (1) 3.2.1.2. Líon agus leagan amach sorcóirí: 3.2.1.2.3. Ord lasta: 3.2.1.3. Toilleadh an innill (m): … cm3 3.2.1.8. Glanchumhacht uasta (n): … kW ag … min-1 (luach arna dhearbhú ag an monaróir). 3.2.4. Cothú breosla 3.2.4.2. Trí instealladh breosla (adhaint chomhbhrú amháin): tá/níl (1) 3.2.4.2.2. Prionsabal oibre: Instealladh díreach/réamhchuasán/cuasán suaite (1) 3.2.4.2.4. Rialtóir 3.2.4.2.4.1. Cineál: 3.2.4.2.4.2.1. An luas ag a dtosaíonn an pointe scoite faoi lucht: … min–1 3.2.4.3. Trí instealladh breosla (adhaint dheimhneach amháin): tá/níl (1) 3.2.4.3.1. Prionsabal oibre: Ilchóipire iontógála (aonphointe/ilphointe (1))/instealladh díreach/eile(sonraigh) (1) 3.2.8. Córas iontógála 3.2.8.1. Luchtaire brú: tá/níl (1) 3.2.8.4.2. Scagaire aeir, líníochtaí: nó 3.2.8.4.2.1. Déantús (Déantúis): 3.2.8.4.2.2.. Cineál(acha): 3.2.8.4.3. Córas tosta iontógála, líníochtaí: nó 3.2.8.4.3.1. Déantús (Déantúis): 3.2.8.4.3.2. Cineál(acha): 3.2.9. Córas tosta 3.2.9.2. Tuairisc ar an gcóras tosta agus/nó líníocht de: 3.2.9.4. Córais tosta an sceite: Cineál, marcáil an tostóra (na dtostóirí) sceite: Más ábhartha maidir le torann seachtrach, bearta laghdaithe in urrann an innill agus ar an inneall féin: 3.2.9.5. Suíomh na sceith-easraise: 3.2.9.6. Córas tosta sceite ina bhfuil ábhair shnáithíneacha: 3.2.12.2.1. Tiontaire catalaíoch: tá/níl (1) 3.2.12.2.1.1. Líon na dtiontairí catalaíocha agus na n-eilimintí (tabhair an fhaisnéis anseo thíos le haghaidh gach aonaid leithligh): 3.2.12.2.6. Gaiste cáithníní: tá/níl (1) 3.3. Mótar leictreach 3.3.1. Cineál (tochras, floscadh): 3.3.1.1. Aschur uasta in aghaidh na huaire: … kW 3.3.1.2. Voltas oibriúcháin: … V 3.4. Innill nó mótair nó teaglamaí díobh 3.4.1. Feithicil leictreach hibrideach: is ea/ní hea (1) 3.4.2. Catagóir na feithicle leictrigh hibridigh: luchtú seachtrach/luchtú neamh-sheachtrach (1) 3.4.3 Lasc an mhodha oibriúcháin: tá/níl (1) 3.4.3.1. Móid inroghnaithe 3.4.3.1.1. Feithicil iomlán leictreach: tá/níl (1) 3.4.3.1.2. Feithicil iomlán breoslaithe: tá/níl (1) 3.4.3.1.3.. Móid hibrideacha: tá/níl (1) (má tá, tabhair tuairisc ghairid): 3.4.5. Mótar leictreach (tabhair tuairisc ar leithligh ar gach cineál mótair leictrigh) 3.4.5.1. Déantús: 3.4.5.2. Cineál: 3.4.5.3. Uaschumhacht: … kW 4. TRAISEOLADH (p) 4.2. Cineál (meicniúil, hiodrálach, leitreach, etc.): 4.6. Cóimheasa giaranna Giar Cóimheasa inmheánacha an ghiarbhosca (cóimheasa idir an t-inneall agus imrothluithe sheafta aschuir an ghiarbhosca) Cóimheasa tiomána deiridh (cóimheas idir imrothluithe sheafta aschuir an ghiarbhosca agus imrothluithe an rotha tiomáinte) Iomlán cóimheasa giaranna Uasmhéid le haghaidh CVT (1) 1 2 3 … Íosmhéid le haghaidh CVT (1) Cúlú 4.7. Uasluas dearaidh na feithicle (i km/h) (q): 6. CROCHADH 6.6. Boinn agus rothaí 6.6.1. Teaglaim(Teaglamaí) bonn/rothaí (a) (a) le haghaidh bonn, léirigh an méid ainmnithe, treoiruimhir acmhainne ualaigh agus siombail na catagóire luais, (b) (b) maidir le rothaí, léirigh méid(eanna) an imill agus seach-chur(chuir). 6.6.2 Teorainneacha uasta agus íosta na ngathanna rollta 6.6.2.1. Acastóir 1: 6.6.2.2. Acastóir 2: 6.6.2.3. Acastóir 3: 6.6.2.4. Acastóir 4: etc. 9. CABHALRA 9.1. Cineál cabhalra ag úsáid na gcód atá sainithe I gCuid C d'Iarscríbhinn II a ghabhann le Treoir 2007/46/CE: 9.2. Ábhair arna n-úsáid agus modh tógála: 12. ILGHNÉITHEACH 12.5. Mionsonraí aon fheistí nach mbaineann leis an inneall ach atá ceaptha chun torann a laghdú (mura bhfuil siad cumhdaithe ag ítimí eile): Dáta: Síniú: Post sa chuideachta: (1) Traiseoladh athraitheach leanúnach Foscríbhinn 2 Múnla do dheimhniú chineálcheadú AE (Formáid Uasta: A4 (210 × 297 mm)) Stampa an údaráis chineálcheadaithe Teachtaireacht maidir le cineálcheadú (1) cineálcheadú a fhadú (1) cineálcheadú a dhiúltú (1) aistarraingt an chineálcheadaithe (1) de chineál feithicle maidir leis an leibhéal fuaime (Rialachán (AE) Uimh. 540/2014). Uimhir chineálcheadaithe: An chúis leis an síneadh: ROINN I 0.1. Déantús (trádainm an mhonaróra): 0.2. Cineál: 0.3. Meáin aitheantais cineáil, má tá sé marcáilte ar an bhfeithicil (2): 0.3.1. Suíomh na marcála sin: 0.4. Catagóir na feithicle (3): 0.5. Ainm cuideachta agus seoladh gnó an mhonaróra: 0.8. Ainm(neacha) agus seoladh (seoltaí) na monarchan (monarchana) cóimeála: 0.9. Ainm agus seoladh ionadaí an mhonaróra (más ann dó): ROINN II 1. Breis faisnéise (nuair is infheidhme): Féach Aguisín 2. An tseirbhís theicniúil atá freagrach as na tástálacha a dhéanamh: 3. Dáta na tuarascála tástála: 4. Uimhir na tuarascála tástála: 5. Barúlacha (más ann dóibh): Féach Aguisín 6. Áit: 7. Dáta: 8. Síniú: Ceangaltáin: Pacáiste faisnéise Tuarascáil tástála (i gcás córas)/Torthaí tástála (i gcás feithiclí ina n-iomláine) (1) Scrios murab infheidhme. (2) Má tá carachtair sa mhodh sainaitheantais cineáil nach bhfuil ábhartha chun tuairisc a thabhairt ar na cineálacha feithicle arna gcuimsiú leis an deimhniú cineálcheadaithe, déanfar na carachtair sin a léiriú sa doiciméad leis an siombal: “?” (m.sh. ABC??123??). (3) Mar atá sainithe in Iarscríbhinn IIA a ghabhann le Treoir 2007/46/CE. Aguisín a ghabhann le deimhniú chineálcheadú AE Uimh. … 1. Breis faisnéise 1.1. Gléasra cumhachta 1.1.1. Monaróir an innill: 1.1.2. Cód innill an mhonaróra: 1.1.3 Glanchumhacht uasta (g): … kW ag … min-–1 ó uaschumhacht rátaithe leanúnach (mótar leictreach) … kW (1) 1.1.4. Luchtaire/luchtairí brú, déantús agus cineál: 1.1.5. Scagaire aeir, déantús agus cineál: 1.1.6. Córa(i)s tosta na hiontógála, déantús agus cineál: 1.1.7. Tostóir(í) sceite, déantús agus cineál: 1.1.8. Catalaíoch(a), déantús agus cineál: 1.1.9. Gaiste(í) Cáithníní, déantús agus cineál: 1.2. Traiseoladh 1.2.1. Cineál (meicniúil, hiodrálach, leitreach, etc.): 1.3. Feistí nach mbaineann leis an inneall ach atá ceaptha chun torann a laghdú: 2. Torthaí tástála 2.1. Leibhéal fuaime na feithicle agus í ag gluaiseacht: … dB(A) 2.2. Leibhéal fuaime na feithicle agus í ina stad: … dB(A) ag … min-1 2.2.1. Leibhéal fuaime an aeir chomhbhrúite: … dB(A) 2.2.1. Leibhéal fuaime an aeir chomhbhrúite: … dB(A) 2.2.1. Leibhéal fuaime an aeir chomhbhrúite, le linn cur i ngníomh an rialtóra brú: … dB(A) 2.3. Sonraí lena n-éascaítear tástáil chomhlíontachta in-úsáide feithiclí hibrideacha leictreacha, i gcás nach féidir don inneall dócháin inmheánaigh oibriú nuair atá an fheithicil ina stad 2.3.1. Giar (i) nó láthair roghnóir na ngiaranna a roghnaítear don tástáil: 2.3.2. Láthair na laisce oibriúcháin agus tomhas L á dhéanamhwot,(i)(má tá an lasc feistithe) 2.3.3. Fad réamh-luasghéaraithe lPA … m 2.3.4. Luas na feithicle ag tús an luasghéaraithe … km/u 2.3.5. Leibhéal fuaimbhrú Lwot,(i) … dB(A) 3. Barúlacha: (1) Scrios murab infheidhme.

IARSCRÍBHINN II MODHANNA AGUS UIRLISÍ CHUN AN TORANN A DHÉANANN MÓTARFHEITHICLÍ A THOMHAS 1. MODHANNA TOMHAIS 1.1. Déanfar an torann a dhéanann an cineál feithicle arna chur isteach le haghaidh a cheadaithe a thomhas agus úsáid á baint as an dá mhodh a bhfuil tuairisc orthu san Iarscríbhinn seo maidir le feithicil ag gluaiseacht agus maidir le feithicil ina stad. I dtaca le feithicil hibrideach leictreach nach féidir don inneall dócháin inmheánaigh oibriú inti agus an fheithicil ina stad, ní dhéanfar ach an torann a dhéanann sí agus an fheithicil ag gluaiseacht a thomhas. Beidh feithiclí a bhfuil uasmhais ualaithe incheadaithe go teicniúil de bhreis agus 2 800 kg acu faoi réir tomhais bhreise torann an aeir chomhbhrúite a thomhas agus an fheithicil ina stad, i gcomhréir le sonraíochtaí Iarscríbhinn V, má tá an trealamh comhfhreagrach coscánaithe ina chuid den fheithicil. 1.2. Cuirfear na luachanna a thomhaisfear i gcomhréir leis na tástálacha atá leagtha amach i bpointe 1.1 den Iarscríbhinn seo isteach sa tuarascáil tástála agus cuirfear ar fhoirm iad atá i gcomhréir leis an múnla atá i bhFoscríbhinn 2 a ghabhann le hIarscríbhinn I. 2. UIRLISÍ TOMHAIS 2.1. Tomhais fuaime Úsáidfear beachtmhéadar fuaimleibhéil chun an leibhéal fuaime a thomhas nó córas tomhais coibhéiseach a chomhlíonann na ceanglais a bhaineann le huirlisí d'aicme 1 (lena n-áirítear an gaothscáth atá molta, má úsáidtear é). Tugtar tuairisc ar na ceanglais sin sa dara heagrán de “IEC 61672-1:2002: Beachtmhéadair fhuaimleibhéil”, ón gCoimisiún Idirnáisiúnta Leictriteicniúil (IEC). Chun na tomhais a dhéanamh úsáidfear freagairt “ghasta” na huirlise tomhais fuaime agus an cuar ualúcháin “A”, a dtugtar tuairisc orthu freisin in IEC “61672-1:2002”. Agus córas á úsáid lena ndéantar faireachán tréimhsiúil ar an leibhéal fuaimbhrú ualaithe de réir an chuair ualúcháin “A”, léifear an leibhéal ar a laghad gach 30 ms (milleasoicindí). Déanfar na huirlisí a chothabháil agus a chalabrú i gcomhréir le treoracha mhonaróir na huirlise. 2.2. Na ceanglais a chomhlíonadh Fíorófar, le deimhniú bailí comhlíonachta, go bhfuil na ceanglais á gcomhlíonadh ag an ionstraimíocht maidir le tomhas fuaime. Glacfar leis go bhfuil deimhniú um chomhlíonadh bailí má rinneadh comhlíonadh na gcaighdeán a dheimhniú laistigh den tréimhse 12 mhí roimhe sin le haghaidh na feiste calabraithe fuaime agus laistigh den tréimhse 24 mí roimhe sin le haghaidh an chórais ionstraimíochta. Déanfar na tástálacha comhlíontachta go léir i saotharlann a bhfuil údarás aici calabrúcháin a dhéanamh atá i gcomhréir leis na caighdeáin iomchuí. 2.3. An Córas Tomhais Fuaime iomlán a chalabrú do sheisiún tomhais Ag tús agus ag deireadh gach seisiúin tomhais, déanfar an córas tomhais fuaime ar fad a sheiceáil le calabróir fuaime a chomhlíonann na ceanglais le haghaidh calabróirí fuaime a bhaineann le beacht-aicme 1 mar a leagtar amach in IEC 60942: 2003. Mura ndéantar aon choigeartú eile, beidh an difear idir na léamha níos lú ná 0,5 dB nó cothrom leis sin. Má théitear thar an luach sin, caithfear amach torthaí na dtomhas arna bhfáil tar éis na seiceála sásúla deireanaí roimhe sin. 2.4. Ionstraimíocht le haghaidh tomhas luais Déanfar luas an innill a thomhas le hionstraimíocht atá ar a laghad ± 2 % beacht ag na luasanna innill is gá chun na tomhais a dhéanamh. Déanfar luas bóthair na feithicle a thomhas le hionstraimíocht atá chomh beacht le ± 0,5 km/h ar a laghad i gcás feistí tomhais leanúnaigh a úsáid. Má úsáidtear tomhais neamhspleácha luais chun tástáil a dhéanamh, déanfaidh an ionstraimíocht sin critéir sonraíochta a chomhlíonadh, ± 0,2 km/u ar a laghad. 2.5. Ionstraimíocht mheitéareolaíoch San ionstraimíocht mheitéareolaíoch arna húsáid chun faireachán a dhéanamh ar na dálaí comhshaoil le linn na tástála, áireofar na feistí seo a leanas, atá chomh beacht is a luaitear thíos ar laghad: — feiste chun teocht a thomhas, ±1 oC; — feiste chun luas na gaoithe a thomhas, ±1,0 m/s; — feiste chun brú baraiméadrach a thomhas, ± 5 hPa; — feiste chun bogthaise choibhneasta a thomhas, ± 5 %. 3. COINNÍOLLACHA TOMHAIS 3.1. Láthair Tástála agus coinníollacha comhthimpeallacha 3.1.1. Beidh dromchla an raoin tástála agus toisí na láithreach tástála i gcomhréir le ISO 10844:2011. Beidh dromchla na láithreach saor ó shneachta bhriosc, fhéar ard, cré nó sméaróidí dóite. Ní bheidh aon bhacainn ann a d'fhéadfadh tionchar a imirt ar an réimse fuaime i gcóngar an mhicreafóin agus fhoinse na fuaime. Déanfaidh an breathnóir a dhéanfaidh na tomhais é féin a láithriú sa chaoi nach ndéanfaidh sé difear do léamha na hionstraime tomhais. 3.1.2. Ní dhéanfar tomhais le linn síne. Áireofar nach ndéanfaidh siotaí gaoithe difear do na torthaí. Déanfar an ionstraimíocht mheitéareolaíoch a shuíomh taobh leis an limistéar tástála ag 1,2 m ar airde ± 0,02 m. Déanfar na tomhais nuair atá an teocht chomhthimpeallach idir +5 oC agus +40 oC. Ní dhéanfar na tástálacha má tá luas na gaoithe, lena n-áirítear siotaí gaoithe, ag leibhéal an mhicreafóin níos mó ná 5 m/s, le linn an eatraimh chun torann a thomhas. Déanfar luach do theocht, luas agus treo na gaoithe, bogthaise choibhneasta, agus do bhrú baraiméadrach a thaifeadadh le linn an eatraimh chun torann a thomhas. Aon bhuaic sa torann ar léir nach mbaineann sé le saintréithe leibhéal ginearálta torainn na feithicle, déanfar neamhaird de sin agus na léamha á nglacadh. Déanfar an torann cúlrach a thomhas ar feadh 10 soicind go díreach roimh shraith tástálacha ar fheithiclí agus díreach ina ndiaidh. Déanfar na tomhais leis na micreafóin chéanna agus na suíomhanna micreafóin céanna agus a bhí in úsáid le linn na tástála. Déanfar an leibhéal torannbhrú ualaithe de réir an chuair ualúcháin “A” a thuairisciú. Beidh an torann cúlrach (lena n-áirítear aon torann ón ngaoth) ar a laghad 10 dB faoin leibhéal torannbhrú ualaithe de réir an chuair ualúcháin “A” atá ag an bhfeithicil atá á tástáil. Má tá difríocht idir 10 agus 15 dB(A) idir an torann comhthimpeallach agus an torann arna thomhas, bainfear méid iomchuí de na léamha ón méadar torannleibhéil chun torthaí na tástála a ríomh, de réir mar atá leagtha amach sa tábla seo a leanas: Difríocht idir an torann comhthimpeallach agus an torann atá le tomhas dB(A) 10 11 12 13 14 15 Ceartúchán dB(A) 0,5 0,4 0,3 0,2 0,1 0,0 3.2. Feithicil 3.2.1. Beidh an fheithicil atá le tástáil ionadaíoch ar fheithiclí a chuirfear ar an margadh agus a roghnóidh an monaróir i gcomhaontas leis an tseirbhís theicniúil, chun ceanglais an Rialacháin seo a chomhlíonadh. Déanfar na tomhais gan aon leantóir, seachas i gcás feithiclí nach bhfuil indeighilte. Arna iarraidh sin don mhonaróir féadfar tomhais a dhéanamh ar fheithiclí a bhfuil acastóir(í) ardaithe in airde acu. Déanfar feithiclí a thomhas ag an mais tástála mt de réir mar atá sonraithe sa tábla seo a leanas: Feithicil na feithicle Mais tástála na feithicle (mt) M1 mt = mro N1 mt = mro N2, N3 mt = 50 kg in aghaidh an kW de chumhacht rátaithe innill Cuirfear ualú breise os cionn an acastóra cúil tiomáinte/na n-acastóirí cúil tiomáinte chun mais tástála na feithicle a bhaint amach. Tá an t-ualú breise teoranta do 75 % den uasmhais ualaithe atá incheadaithe go teicniúil don acastóir cúil. Beidh lamháltas de ± 5 % ann don mhais tástála. Murar féidir meáchanlár an ualaithe bhreise a ailíniú le lár an acastóra cúil, ní rachaidh mais tástála na feithicle thar iomlán ualach an acastóra tosaigh agus an acastóra cúil nuair atá an fheithicil folamh chomh maith leis an ualú breise. Is ionann an mhais tástála d'fheithiclí a bhfuil breis agus dhá acastóir acu agus an mhais tástála d'fheithiclí a bhfuil dhá acastóir acu. M2, M3 mt = mro — mais an chomhalta foirne (más infheidhme) nó i gcás go ndéantar tástáil ar fheithicil neamhiomlán nach bhfuil cabhalra aici, mt = 50 kg in aghaidh an kW de chumhacht rátaithe innill faoi seach i gcomhréir leis na coinníollacha thuas (féach catagóir N2, N3). 3.2.2. Ar iarraidh sin don iarratasóir measfar go mbeidh an fheithicil den chatagóir M2, M3, N2 nó N3 ionadaíoch ar a cineál iomlánaithe má dhéantar na tástálacha ar fheithicil neamhiomlán nach bhfuil cabhalra aici. I gcás tástála ar fheithicil neamhiomlán déanfar gach ábhar fuaimdhíonta lena mbaineann, painéil, comhpháirteanna agus córais laghdaithe torainn a fheistiú ar na feithiclí mar a dhear an monaróir iad ach amháin cuid den chabhalra a thógfar tráth níos faide anonn. Ní bheidh gá le haon tástáil nua as los umar breosla breise a fheistiú nó an bunumar breosla a athlonnú ar an gcoinníoll nár athraíodh páirteanna nó struchtúir eile na feithicle ar dócha go ndéanfaidh siad difear d'astaíochtaí fuaime. 3.2.3. Leagtar amach astaíochtaí fuaime ón rolladh bonn i Rialachán (CE) Uimh. 661/2009. Beidh na boinn a úsáidfear don tástáil ionadaíoch don fheithicil agus roghnóidh monaróir na feithicle iad agus déanfar iad a thaifeadadh i bhFoscríbhinn 2 d'Iarscríbhinn 2 a ghabhann leis an Rialachán seo. Freagróidh siad do cheann de na méideanna bonn atá ainmnithe don fheithicil mar bhuntrealamh. Tá an cineál boinn sin ar fáil nó beidh sé ar fáil ar bhonn tráchtála ar an margadh ag an am céanna leis an bhfeithicil (1). Teannfar na boinn go dtí an brú atá molta ag monaróir na feithicle do mhais tástála na feithicle. Beidh ar a laghad doimhneacht snáithe 1,6 mm ag na boinn. 3.2.4. Sula dtosaítear ag déanamh na dtomhas, cuirfear an t-inneall ag obair faoina gnáthdhálaí oibrithe. 3.2.5. Má tá an fheithicil feistithe le níos mó ná tiomáint dhá roth, déanfar é a thástáil faoin tiomáint atá beartaithe le haghaidh gnáthúsáide ar an mbóthar. 3.2.6. Má tá an fheithicil feistithe le gaothrán nó le gaothráin a bhfuil meicníocht ghníomhaithe uathoibríoch ag roinnt leo, ní chuirfear isteach ar an gcóras sin agus na tomhais á ndéanamh. 3.2.7. Má tá an fheithicil feistithe le córas tosta ina bhfuil ábhair shnáithíneacha, ní mór cóireáil a dhéanamh ar an sceithchóras sula ndéantar an tástáil i gcomhréir le hIarscríbhinn IV. 4. MODHANNA TÁSTÁLA 4.1. Torann ó fheithiclí atá ag gluaiseacht a thomhas 4.1.1. Coinníollacha ginearálta tástála Déanfar dhá líne, AA' agus BB', agus iad comhthreomhar le líne PP' agus suite 10 m faoi seach chun tosaigh ó líne PP' agus 10 m taobh thiar de líne PP', a mharcáil ar an rúidbhealach tástála. Déanfar ar a laghad ceithre thomhas ar gach taobh den fheithicil agus do gach giar. Féadfar réamh-thomhas a dhéanamh chun críocha coigeartaithe, ach déanfar neamhshuim díobh sin. Beidh an micreafón suite 7.5 m ± 0,05 m ó líne thagartha CC' ar an raon agus 1.2 m ± 0,02 m os cionn na talún. Beidh an ais thagartha le haghaidh coinníollacha saora úsáide (féach IEC 61672-1:2002) cothrománach agus díreofar í go hingearach i dtreo chosán líne feithicle CC'. 4.1.2. Coinníollacha sonracha tástála d'fheithiclí 4.1.2.1. Feithiclí de chatagóirí M1, M2≤ 3 500 kg, N1 Leanfaidh cosán lárlíne na feithicle líne CC' chomh géar agus is féidir le linn na tástála, ó dhruidim le líne AA' go dtéann cúl na feithicle thar líne BB'. Má tá an fheithicil feistithe le níos mó ná tiomáint dhá roth, déanfar é a thástáil faoin tiomáint atá beartaithe le haghaidh gnáthúsáide ar an mbóthar. Má tá an fheithicil feistithe le traiseoladh láimhe cúnta nó le hacastóir ilghiaranna, úsáidfear an t-ionad a úsáidtear le haghaidh gnáth-thiomáint uirbeach. I ngach cás, eisiafar na cóimheasa giair le haghaidh gluaiseachtaí malla, le haghaidh páirceála nó le haghaidh coscánaithe. Is ionann mais tástála na feithicle agus é sin atá leagtha amach sa Tábla i bpointe 3.2.1. 50 km/u ± 1 km/u atá sa luas tástála vtest. Bainfear an luas tástála amach nuair atá an pointe tagartha ag líne PP'. 4.1.2.1.1. Cóimheas cumhachta/maise (PMR) Déanfar PMR a ríomh ag úsáid na foirmle seo a leanas: PMR = (Pn/mt) × 1 000 i gcás ina dtomhaistear Pn i kW agus i gcás ina dtomhaistear mt i kg i gcomhréir le pointe 3.2.1 den Iarscríbhinn seo. PMR, gan toise, chun luasghéarú a ríomh. 4.1.2.1.2. Luasghéarú a ríomh Beidh feidhm ag ríomhanna luasghéaraithe maidir le catagóirí M1, N1 agus M2 ≤ 3 500 kg amháin. Déantar na luasghéaruithe go léir a ríomh agus an fheithicil ar luasanna éagsúla ar an raon tástála. Úsáidtear na foirmlí thíos chun awoti, awot i+1 agus awot test. a ríomh. Is é atá sa luas ag AA' nó PP' luas na feithicle nuair a théann an pointe tagartha thar AA' (vAA') nó PP' (vPP). Sainítear an luas ag BB' nuair a théann cúl na feithicle thar BB' (vBB'). Sonrófar an modh a úsáidtear chun an luasghéarú a ríomh sa tuarascáil tástála. Mar gheall ar an sainmhíniú ar phointe tagartha na feithicle, san fhoirmle thíos meastar go bhfuil fad na feithicle difriúil (lveh). Más é tosach na feithicle an pointe tagartha, mar sin l = lveh, ag an lár: l = 1/2 lveh agus cúl: l = 0. 4.1.2.1.2.1 Is mar seo a leanas atá an nós imeachta um ríomh d'fheithiclí le traiseoltaí uathoibríocha, traiseoltaí oiriúnaitheacha agus traiseoltaí athraitheacha leanúnacha (CTVanna) a dhéantar a thástáil le cóimheasa giair nach bhfuil glasáilte: awot test = ((vBB'/3.6)2 – (vAA'/3.6)2)/(2*(20+l)) Is é a bheidh san awot test arna úsáid chun giaranna a roghnú meán na gceithre awot test, i le linn gach babhta bhailí tomhais. Is féidir réamh-luasghéarú a úsáid. Déanfar an pointe ag a mbeidh an luasaire brúite síos roimh líne AA' a thuairisciú sa tuarascáil. 4.1.2.1.2.2. Is mar seo a leanas atá an nós imeachta um ríomh d'fheithiclí le traiseoltaí uathoibríocha, traiseoltaí oiriúnaitheacha agus traiseoltaí athraitheacha leanúnacha (CTVanna) a dhéantar a thástáil le cóimheasa giair nach bhfuil glasáilte: Is é a bheidh san awot test arna úsáid chun giaranna a roghnú meán na gceithre awot test, i le linn gach babhta bhailí tomhais. I gcás inar féidir feistí nó bearta a dtugtar tuairisc orthu i bpointe 4.1.2.1.4.2 a úsáid chun traiseoladh a rialú chun na ceanglais tástála a chomhlíonadh, déanfar awot test a ríomh leis an bhfoirmle seo a leanas: awot test ((vBB'/3.6)2 – (vAA'/3.6)2)/(2*(20+l)) Is féidir réamh-luasghéarú a úsáid. I gcás nach n-úsáidtear feistí nó bearta a dtugtar tuairisc orthu i bpointe 4.1.2.1.4.2, déanfar awot test a ríomh leis an bhfoirmle seo a leanas: awot_testPP-BB : ((vBB'/3.6)2 – (vPP'/3.6)2)/(2*(10+l)) Ní úsáidfear réamh-luasghéarú. Tosófar ag brú síos an luasaire áit a dtéann pointe tagartha na feithicle thar líne AA'. 4.1.2.1.2.3. Sprioc-luasghéarú Sainítear leis an sprioc-luasghéarú a urban an luasghéarú tipiciúil i dtrácht uirbeach agus tá sé díorthaithe ó iniúchtaí staitistiúla. Braitheann a úsáid ar PMR na feithicle. Déanfar an sprioc-luasghéarú a urban a ríomh ag úsáid na foirmle seo a leanas: a urban = 0,63 * log10 (PMR) – 0,09 4.1.2.1.2.4. Luasghéarú tagartha Sainítear leis an luasghéarú tagartha awot ref an luasghéarú ar ceangal é i rith na tástála luasghéaraithe ar an raon tástála. Braitheann a úsáid ar PMR na feithicle. Tá an fheidhm sin éagsúil do na catagóirí sonracha feithicle. Déanfar an luasghéarú tagartha awot ref a ríomh ag úsáid na foirmle seo a leanas: a wot ref = 1,59 * log10 (PMR) –1,41 i gcás PMR ≥ 25 a wot ref = a urban = 0,63 * log10 (PMR) – 0,09 i gcás PMR < 25 4.1.2.1.3. An fachtóir cumhachta páirtí kP Úsáidtear an fachtóir cumhachta páirtí kP (féach pointe 4.1.3.1.) le haghaidh chomhcheangal ualaithe thorthaí na tástála luasghéaraithe agus na tástála luais sheasmhaigh i gcás feithiclí i gcatagóir M1 agus i gcatagóir N1. I ngach cás seachas i gcás tástála ar chóimheas giair aonair, úsáidfear a wot ref seachas a wot test (féach pointe 4.1.3.1). 4.1.2.1.4. Roghnú cóimheasa giair Braitheann roghnú na gcóimheas giair don tástáil ar chumas sonrach luasghéaraithe na feithicle (awot) leis an scóig lánoscailte, i gcomhréir leis an luasghéaraithe thagartha awot ref is gá don tástáil luasghéaraithe leis an scóig lánoscailte. Tharlódh go mbeidh cláir éagsúla bhogearraí ag roinnt feithiclí nó modhanna éagsúla acu don traiseoladh (e.g. ceann spórtúil, ceann don gheimhreadh nó ceann oiriúnaitheach). I gcás ina bhfuil modhanna éagsúla ag an bhfeithicil lena mbaineann luasghéaruithe bailí, cruthóidh monaróir na feithicle, chun sástachta na seirbhíse teicniúla, go ndéantar an fheithicil a thástáil sa mhodh lena mbaintear amach an luasghéarú atá chomh cosúil le a wot ref agus is féidir. 4.1.2.1.4.1. Feithiclí le traiseoltaí láimhe, traiseoltaí uathoibríocha, traiseoltaí oiriúnaitheacha nó CVTanna a dhéantar a thástáil le cóimheasa giair glasáilte Is féidir cóimheasa giair a roghnú mar seo a leanas: (a) má bhaineann luasghéarú le cóimheas giair ar leith ar luasghéarú é atá inchurtha leis an luasghéarú tagartha awotref ± 5 % agus nach dtéann thar 2,0 m/s2, déanfar an tástáil leis an gcóimheas giair sin. (b) murar féidir le haon cheann de na cóimheasa giair an luasghéarú is gá a sholáthar, ní mór cóimheas giair “i” a roghnú, a bhfuil cumas luasghéaraithe níos fearr ag baint leis ná mar a bhaineann leis an luasghéarú tagartha, agus cóimheas giair “i + 1”, a bhfuil luasghéarú níos measa ag baint leis ná mar a bhaineann leis an luasghéarú tagartha. Mura dtéann luach an luasghéaraithe i gcóimheas giair “i” thar 2,0 m/s2, ní mór an dá chóimheas a úsáid don tástáil. Déantar an cóimheas ualaithe i ndáil leis an luasghéarú tagartha awotref a ríomh mar seo a leanas: k = (a wot ref – a wot (i+1))/(a wot (i) – a wot (i+1)) (c) má théann luach an luasghéaraithe i gcóimheas giair “i” thar 2,0m/s2, úsáidfear an chéad chóimheas giair a bhfuil luasghéarú níos lú ná 2,0 m/s2 aige ach amháin má tá luasghéarú níos lú ná aurban.ag baint le cóimheas giair “i + 1”. Sa chás sin, úsáidfear an dá ghiar, i agus i+ 1, lena n-áirítear giar “i” le luasghéarú a théann thar 2,0 m/s2. I gcásanna eile, ní úsáidfear aon ghiar eile. Úsáidfear an luasghéarú awot test a bhaintear amach le linn na tástála seachas awot ref chun an fachtóir cumhachta páirtí kP a ríomh. (d) má tá traiseoladh ag an bhfeithicil le nach féidir ach cóimheas giair amháin a roghnú, déanfar an tástáil luasghéaraithe sa ghiar sin. Úsáidfear an luasghéarú a bhaintear amach le linn na tástála ansin seachas awot ref chun an fachtóir cumhachta páirtí (kP) a ríomh. (e) má sháraítear an luas rátaithe innill i gcóimheas giair sula dtéann an fheithicil thar líne BB' úsáidfear an chéad ghiar eile is airde ná sin. 4.1.2.1.4.2. Feithiclí le traiseoltaí uathoibríocha, traiseoltaí oiriúnaitheacha agus CVTanna le cóimheasa giair nach bhfuil glasáilte Cuirfear roghnóir na ngiaranna sa ghiar le haghaidh lánfheidhmiú uathoibríoch. Déanfar luach luasghéarú thástáil awot a ríomh mar atá sainithe i bpointe 4.1.2.1.2.2. Féadfar an giar a athrú le linn na tástála go ceann níos ísle a bhfuil luasghéarú níos airde ag baint leis. Ní cheadaítear, áfach, athrú go giar níos airde agus go luasghéarú níos ísle. Seachnófar athrú giair go cóimheas giair nach n-úsáidtear i dtrácht uirbeach. Dá bhrí sin, ceadófar bunú agus úsáid feistí leictreonacha nó meicniúla, lena n-áirítear giaranna malartacha chun athrú síos go cóimheas giair nach gnách a úsáid i gcás an choinníll shonraigh tástála i dtrácht uirbeach a chosc. Beidh an luasghéarú a bhaintear amach le linn na tástála (tástáil awot) cothrom le aurban nó níos mó ná sin. Más féidir, déanfaidh an monaróir bearta le cinntiú nach mbeidh luach luasghéaraithe awot test níos mó ná 2,0 m/s2. Úsáidfear an luasghéarú a bhaintear amach le linn na tástála (a wot test) ansin seachas awot ref chun an fachtóir cumhachta páirtí (kp) a ríomh (féach pointe 4.1.2.1.3.). 4.1.2.1.5. Tástáil luasghéaraithe Saineoidh an monaróir suíomh an phointe thagartha os comhair líne AA' ag a mbeidh an luasaire brúite síos go hiomlán. Beidh an luasaire brúite síos go hiomlán (chomh sciobtha agus is féidir) nuair a shroicheann pointe tagartha na feithicle an pointe sainithe. Coinneofar brú ar an luasaire sa dóigh sin go sroichfidh cúl na feithicle líne BB'. Scaoilfear amach an luasaire ina dhiaidh sin chomh sciobtha agus is féidir. Déanfar an pointe ag a mbeidh an luasaire brúite síos go hiomlán a thuairisciú sa tuarascáil. Beidh deis ag an tseirbhís theicniúil réamh-thástáil a dhéanamh. I gcás feithicle altaí atá comhdhéanta de dhá aonad nach bhfuil indeighilte agus a mheastar a bheith ina feithicil aonair, déanfar neamhshuim den leathleantóir nuair a chinntear an pointe ag a dtéann an fheithicil thar líne BB'. 4.1.2.1.6. Tástáil luais sheasmhaigh Déanfar an tástáil luais sheasmhaigh leis an ngiar/leis na giaranna céanna a shonraítear don tástáil luasghéaraithe agus ar luas seasmhach de 50 km/h ± 1km/h idir líne AA' agus líne BB'. Le linn na tástála luais sheasmhaigh déanfar an luasghéarú a rialú sa dóigh is go gcoinneofar luas seasmhach idir líne AA' agus líne BB' mar atá sonraithe. Má tá an giar glasáilte do thástáil an luasghéaraithe beidh an giar céanna glasáilte do thástáil an luais sheasmhaigh. Ní gá an tástáil luais sheasmhaigh a dhéanamh ar fheithiclí a bhfuil a PMR < 25. 4.1.2.2. Feithiclí de chatagóirí M2 > 3 500 kg, M3, N2, N3 Leanfaidh cosán lárlíne na feithicle líne CC' chomh géar agus is féidir le linn na tástála, ó dhruidim le líne AA' go dtéann cúl na feithicle thar líne BB'. Déanfar an tástáil gan leantóir ná leathleantóir. Mura féidir leantóir a bhaint den fheithicil tarraingthe, ní chuirfear an leantóir san áireamh nuair a dhéantar an pointe ag a dtéann an fheithicil thar líne BB' a mheas. Má tá an fheithicil feistithe le trealamh amhail meascthóir coincréite, comhbhrúiteoir, etc., ní bheidh an trealamh sin ag obair le linn na tástála. Déanfar mais tástála na feithicle a leagan amach sa tábla i bpointe 3.2.1. Sprioc-choinníollacha do chatagóirí M2 > 3 500 kg, N2 Nuair a théann an pointe tagartha thar líne BB' beidh luas an innill nBB idir 70 % agus 74 % de luas S, ar luas é sin ag a mbaineann an t-inneall a uaschumhacht rátaithe amach, agus 35 km/u ± 5km/u a bheidh i luas na feithicle. Áiritheofar go gcoinnítear an luasghéarú cobhsaí idir líne AA' agus líne BB'. Sprioc-choinníollacha do chatagóirí M3, N3: Nuair a théann an pointe tagartha thar líne BB' beidh luas an innill nBB idir 85 % agus 89 % de luas S, ar luas é sin ag a mbaineann an t-inneall a uaschumhacht rátaithe amach, agus 35 km/u ± 5km/u a bheidh i luas na feithicle. Áiritheofar go gcoinnítear an luasghéarú cobhsaí idir líne AA' agus líne BB'. 4.1.2.2.1. Roghnú cóimheasa giair 4.1.2.2.1.1. Feithiclí le traiseoltaí láimhe Áiritheofar go gcoinnítear an luasghéarú cobhsaí. Déanfar an giar a roghnú trí na sprioc-choinníollacha. Má tá an difríocht sa luas níos mó ná an lamháltas atá leagtha amach déanfar dhá ghiar a thástáil, i.e. giar amháin lena mbaineann luas níos gasta ná an spriocluas agus giar eile lena mbaineann luas níos moille ná an spriocluas. Má chomhlíonann níos mó ná giar amháin na sprioc-choinníollacha, úsáideofar an giar a bhfuil luas aige is giorra do 35km/u. Mura gcomhlíonann aon ghiar an sprioc-choinníoll do vtest déanfar dhá ghiar a thástáil i.e. giar amháin lena mbaineann luas níos gasta ná vtest agus giar eile lena mbaineann luas níos moille ná vtest. Ní mór spriocluas an innill a bhaint amach sna cásanna uile. Áiritheofar go gcoinnítear an luasghéarú cobhsaí. Mura féidir an luasghéarú a choinneáil cobhsaí i ngiar áirithe, déanfar neamhshuim den ghiar sin. 4.1.2.2.1.2. Feithiclí a bhfuil traiseoltaí uathoibríocha, traiseoltaí uathoibríocha agus CVTanna acu Cuirfear roghnóir na ngiaranna sa ghiar le haghaidh lánfheidhmiú uathoibríoch. Féadfar an giar a athrú le linn na tástála go ceann níos ísle a bhfuil luasghéarú níos airde ag baint leis. Ní cheadaítear, áfach, athrú go giar níos airde agus go luasghéarú níos ísle. Seachnófar athrú giair go cóimheas giair nach n-úsáidtear i dtrácht uirbeach i gcás an choinníll shonraigh tástála. Dá bhrí sin, ceadaítear bunú agus úsáid feistí leictreonacha nó meicniúla, chun athrú síos go cóimheas giair nach gnách a úsáid i gcás an choinníll shonraigh tástála i dtrácht uirbeach a chosc. Má tá an fheithicil feistithe le traiseoladh de chineál nach bhfuil ach aon roghnú giair (tiomáint) ag baint leis, a chuireann teorainn le luas an innill le linn na tástála, ní úsáidfear ach spriocluas na feithicle chun an fheithicil a thástáil. Má úsáideann an fheithicil inneall agus traiseoladh le chéile nach gcomhlíonann na ceanglais atá leagtha amach i bpointe 4.1.2.2.1.1., ní úsáidfear ach spriocluas na feithicle chun an fheithicil a thástáil. Is ionann spriocluas na feithicle (vBB') don tástáil agus 35km/h ± 5km/u. Is féidir athrú go giar níos airde agus go luasghéarú níos ísle tar éis do phointe tagartha na feithicle dul thar líne PP'. Déanfar dhá thástáil: i gceann acu beidh an luas deiridh vtest = vBB' + 5 km/u, agus sa cheann eile beidh an luas deiridh, vtest = vBB' – 5 km/u. Is éard a bheidh sa leibhéal fuaime tuairiscithe toradh na tástála a bhain amach an luas innill is airde le linn na tástála ó líne AA' go líne BB'. 4.1.2.2.2. Tástáil luasghéaraithe Nuair a shroicheann pointe tagartha na feithicle líne AA', beidh an luasaire brúite síos go hiomlán (gan athrú síos go giar níos ísle ná mar a úsáidtear de ghnáth le haghaidh tiomáint uirbeach) agus coinneofar é brúite síos go hiomlán mar sin go dtéann cúl na feithicle thar líne BB', ach beidh an pointe tagartha ar a laghad 5 m taobh thair de líne BB' go fóill féin. Scaoilfear amach an luasaire ansin. I gcás feithicle altaí atá comhdhéanta de dhá aonad nach bhfuil indeighilte agus a mheastar a bheith ina feithicil aonair, déanfar neamhshuim den leathleantóir nuair a chinntear an pointe ag a dtéann an fheithicil thar líne BB'. 4.1.3. Torthaí a léirmhíniú Déanfar nóta den leibhéal uasta fuaimbhrú ualaithe de réir an chuair ualúcháin ”A” arna léiriú gach uair a thaistealaíonn an fheithicil idir an dá líne AA' agus BB'. Má bhraitear buaic sa torann nach bhfuil ag teacht le leibhéal ginearálta an fhuaimbhrú, caithfear amach an tomhas. Déanfar ar a laghad ceithre thomhas do gach coinníoll tástála ar gach taobh den fheithicil agus do gach cóimheas giair. Féadfar an taobh clé agus an taobh deas a thomhas le chéile nó ar leithligh. Úsáidfear na chéad cheithre thomhas chomhleantacha bhailí, laistigh de 2 dB(A), agus ceadófar torthaí neamhbhailí a scriosadh (féach pointe 3.1.), úsáidfear na chéad cheithre thomhas sin chun an toradh deiridh don taobh den fheithicil atá i gceist a ríomh. Déanfar na torthaí do gach taobh a mheánú ar leithligh. Is éard atá sa toradh idirmheánach an luach is airde den dá mheán arna shlánú go dtí an chéad ionad deachúil. Déanfar nóta de na tomhais luais ag AA', BB' agus ag PP' agus úsáidfear iad i ríomhaireachtaí go dtí an chéad fhigiúr suntasach tar éis an ionaid dheachúil. Déanfar nóta den luasghéarú ríofa awot test go dtí an dara figiúr tar éis an ionaid dheachúil. 4.1.3.1. Feithiclí i gcatagóir M1, i gcatagóir N1 agus i gcatagóir M2 ≤ 3 500 kg Is mar seo a leanas a dhéanfar na luachanna don tástáil luasghéaraithe agus don tástáil luais sheasmhaigh a ríomh: Lwot rep = Lwot (i+1) + k * (Lwot(i) – Lwot (i+1)) Lcrs rep = Lcrs(i+1) + k * (Lcrs (i) – Lcrs (i+1)) Agus is ionann k agus (awot ref – awot (i+1))/(awot (i) – awot (i+1)) I gcás tástála ar chóimheas giair aonair is ionann na luachanna agus toradh gach tástála. Déantar an toradh deiridh a ríomh trí Lwot rep. agus Lcrs rep. a chur le chéile. Seo a leanas an chothromóid: Lurban = Lwot rep – kP * (Lwot rep – Lcrs rep) Leis an bhfachtóir ualúcháin (kP), soláthraítear an fachtóir cumhachta páirtí le haghaidh tiomáint uirbeach. Ach amháin i gcás tástála ar chóimheas giair aonair, déantar kP a ríomh mar seo a leanas: kP = 1 – (aurban/awot ref) Mura sonraítear ach aon ghiar amháin don tástáil is mar seo a leanas a dhéantar kP a ríomh: kP = 1 – (aurban/awot test) I gcásanna ina bhfuil awot test níos lú ná aurban: kP = 0 4.1.3.2. Feithiclí de chatagóirí M2 > 3 500 kg, M3, N2, N3 Nuair a dhéantar giar amháin a thástáil is ionann an toradh deiridh agus an toradh idirmheánach. Nuair a dhéantar dhá ghiar a thástáil, déanfar meán uimhríochtúil na dtorthaí idirmheánacha a ríomh. 4.2. Torann feithiclí atá ina stad a thomhas 4.2.1. Leibhéal fuaime i gcóngar feithiclí Cuirfear torthaí na dtomhas isteach sa tuarascáil tástála dá dtagraítear san Aguisín a ghabhann le Foscríbhinn 3 a ghabhann le hIarscríbhinn I. 4.2.2. Tomhais fuaime Úsáidfear beachtmhéadar fuaimleibhéil, nó córas tomhais coibhéiseach, mar a shainítear i bpointe 2.1, chun na tomhais a dhéanamh 4.2.3. Láthair tástála — coinníollacha áitiúla dá dtagraítear i bhFigiúr 2 agus i bhFigiúr 3a go Figiúir 3d den Fhoscríbhinn. 4.2.3.1. Ní bheidh aon bhacainn ann, i gcóngar an mhicreafóin, a d'fhéadfadh tionchar a imirt ar an réimse fuaime agus ní bheidh aon duine suite idir an micreafón agus foinse an torainn. Beidh an breathnóir ar an méadar suite sa dóigh is nach n-imreoidh sé tionchar ar léamh an mhéadair. 4.2.4. Torann ó chorraíl agus trasnaíocht ón ngaoth Beidh aon léamh ar na huirlisí tomhais ó thorann comhthimpeallach agus ón ngaoth ar a laghad10 dB(A) níos lú ná an leibhéal fuaime atá le tomhas. Féadfar gaothscáth oiriúnach a fheistiú ar an micreafón ar an gcoinníoll go gcuirfear an tionchar atá aige ar íogaireacht an mhicreafóin san áireamh (féach pointe 2.1.). 4.2.5. Modh tomhais 4.2.5.1. Cineál agus líon na dtomhas Déanfar an uasleibhéal fuaime arna shloinneadh i ndeicibeilí de réir an chuair ualúcháin A-(dB(A)) a thomhas le linn na tréimhse oibriúcháin dá dtagraítear i bpointe 4.2.5.3.2.1. Déanfar trí thomhas ar a laghad ag gach pointe tomhais. 4.2.5.2. Suíomh agus ullmhú na feithicle Beidh an fheithicil suite i lár na láithreach tástála sa ghiar neodrach agus an chrág greamaithe. Má fhágann dearadh na feithicle nach féidir é sin a dhéanamh, déanfar an fheithicil a thástáil i gcomhréir le saintreoracha an mhonaróra do thástáil inneall agus an fheithicil ina stad. Sula ndéantar gach sraith tomhas, cuirfear an t-inneall ag obair faoina ghnáthdhálaí oibrithe, mar atá sainithe ag an monaróir. Má tá an fheithicil feistithe le gaothrán nó le gaothráin a bhfuil meicníocht ghníomhaithe uathoibríoch acu, ní chuirfear isteach ar an gcóras sin agus an leibhéal fuaime á thomhas. Má tá cochall innill nó cumhdach urrainne ann beidh sé dúnta. 4.2.5.3. Torann a thomhas i gcóngar an sceithchórais dá dtagraítear i bhfigiúr 2 agus i bhFigiúr 3a go Figiúir 3d den Fhoscríbhinn. 4.2.5.3.1. Suíomhanna an mhicreafóin 4.2.5.3.1.1. Beidh an micreafón suite 0,5m ± 0,01 ó phointe tagartha an sceithphíobáin atá sainithe i bhFigiúr 2 agus i bhFigiúr 3a go Figiúir 3d den Fhoscríbhinn, agus ar uillinn 45° (± 5o) leis an tsreabh-ais ag deireadh an phíobáin. Beidh an micreafón ar chomhard leis an bpointe tagartha, ach ní bheidh sé níos lú ná 0.2m ó dhromchla na talún. Beidh ais tagartha an mhicreafóin suite ar phlána comhthreomhar le dromchla na talún agus beidh sí dírithe i dtreo an phointe thagartha ar an sceith-easrais. Má tá dhá shuíomh féideartha ann don mhicreafón, úsáidfear an ceann is faide go taobhach ó fhad-lárlíne na feithicle. Má tá sreabh-ais na sceith-easraise ar uillinn 90° le fad-lárlíne na feithicle, beidh na micreafón suite ag an bpointe is faide ón inneall. 4.2.5.3.1.2. I gcás feithiclí a bhfuil sceithchóras acu a bhfuil easraisí aige a bhfuil níos mó ná 0,3 m eatarthu, déanfar tomhas do gach easrais. Déanfar an leibhéal is airde a thaifeadadh. 4.2.5.3.1.3. I gcás sceithchórais a thagann le dhá easrais nó níos mó a bhfuil spás níos mó ná 0,3m eatarthu agus atá nasctha leis an gcóras tosta céanna, ní dhéanfar ach an t-aon tomhas amháin; baineann suíomh an mhicreafóin leis an easrais is cóngaraí do cheann de chiumhaiseanna forimeallacha na feithicle nó, mura bhfuil a leithéid d'easrais ann, baineann an suíomh leis an easrais is airde os cionn na talún. 4.2.5.3.1.4. I gcás feithiclí a bhfuil sceithchóras ingearach acu (feithiclí tráchtála mar shampla), cuirfear an micreafón ar chomhard leis an sceith-easrais. Beidh an ais ingearach agus dírithe in airde. Cuirfear é 0,5m ± 0,01m ó phointe tagartha an sceithphíobáin, ach ní bheidh sé riamh níos lú ná 0,2m ón taobh sin den fheithicil is cóngaraí don sceithchóras. 4.2.5.3.1.5. I gcás sceith-easraisí atá suite faoi chabhail na feithicle, beidh an micreafón suite ar a laghad 0,2m ón gcuid den fheithicil is cóngaraí, ag an bpointe is cóngaraí do phointe tagartha an sceithphíobáin ach nach bhfuil níos lú ná 0,5m uaidh sin, agus atá 0,2m os cionn na talún agus nach bhfuil ar shreabh-ais an sceithchórais. Murar féidir an méid sin a dhéanamh go fisiciúil ní gá an ceanglas uilleachais i bpointe 4.2.5.3.1.1. a chomhlíonadh. 4.2.5.3.1.6. Samplaí de shuíomh an mhicreafóin, ag brath ar shuíomh an sceithphíobáin, tugtar iad i Léaráidí 3a-3d den Fhoscríbhinn. 4.2.5.3.2. Dálaí oibrithe an innill 4.2.5.3.2.1. Spriocluas an innill — 75 % de luas innill S d'fheithiclí a bhfuil luas rátaithe innill acu atá ≤ 5 000min-1 — 3 750min-1 d'fheithiclí a bhfuil luas rátaithe innill acu atá os cionn 5 000min-1 agus faoi bhun 7 500min-1 — 50 % de luas innill S d'fheithiclí a bhfuil luas rátaithe innill acu atá ≤ 5 000nóim-1. Mura féidir leis an bhfeithicil an luas sin a bhaint amach, beidh spriocluas an innill 5 % níos lú ná uasluas féideartha an innill don tástáil agus an fheithicil ina stad. 4.2.5.3.2.2. Nós imeachta tástála Ardófar luas an innill de réir a chéile ó luas réchasta go spriocluas an innill, gan dul thar ± 3 % de spriocluas an innill, agus coinneofar seasta é ansin. Ansin scaoilfear rialú na scóige go sciobtha agus rachaidh luas an innill ar ais go luas réchasta. Déanfar leibhéal na fuaime a thomhas le linn tréimhse oibriúcháin ina mbeidh luas seasta á choinneáil ag an inneall ar feadh soicindamháin agus ar feadh na tréimhse luasmhoillithe ar fad. Is é an léamh is airde ón méadar fuaimleibhéil le linn na tréimhse feidhmithe sin a bheidh ina luach tástála arna shlánú go dtí an chéad ionad deachúil. 4.2.5.3.2.3. Bailíochtú tástála Measfar go bhfuil an tomhas bailí mura n-imíonn luas innill na tástála níos mó ná ± 3 % ó spriocluas an innill ar feadh aon soicind ar a laghad. 4.2.6. Torthaí Déanfar trí thomhas ar a laghad do gach suíomh tástála. Taifeadfar an leibhéal uasta fuaimbhrú ualaithe de réir an chuair ualúcháin ”A” le linn gach ceann de na trí thomhas a dhéanamh. Úsáidfear na chéad trí thomhas chomhleantacha bhailí, laistigh de 2 dB(A), agus ceadófar torthaí neamhbhailí a scriosadh (ag cur sonraíochtaí na láithreach tástála san áireamh mar atá leagtha amach i bpointe 3.1.), úsáidfear na chéad trí thomhas sin chun an toradh deiridh don suíomh atá i gceist a ríomh. Is é a bheidh sa toradh deiridh uasleibhéal fuaime na dtrí thomhas, do gach suíomh tástála. 5. Torann ó fheithiclí hibrideacha leictreacha de chatagóirí M1 agus iad ag gluaiseacht, nuair nach féidir le hinneall dócháin inmheánaigh feidhmiú nuair atá an fheithicil ina stad (sonraí a thuairiscítear chun tástáil na feithicle a éascú agus í á húsáid). 5.1. Chun tástáil chomhlíonachta in-úsáide feithiclí hibrideacha leictreacha a éascú — i gcás nach féidir don inneall dócháin inmheánaigh oibriú nuair atá an fheithicil ina stad — tagraítear don fhaisnéis a leanas a bhaineann le tomhais leibhéil fuaimbhrú a dhéantar i gcomhréir le pointe 4.1 d'Iarscríbhinn II do mhótarfheithiclí ag gluaiseacht dá dtagraítear mar shonraí tagartha comhlíonachta in-úsáide: (a) giar (i) nó, i gcás feithiclí a thástáiltear le cóimheasa giair nach bhfuil glasáilte, suíomh roghnóir na ngiaranna a roghnaítear don tástáil; (b) suíomh na laisce oibriúcháin agus leibhéal fuaimbhrú Lwot,(i) á thomhas (má tá lasc feistithe); (c) fad an réamhluasghéaraithe lPA in m; (d) meánluas na feithicle in km/u ag tús an luasghéaraithe leis an scóig lánoscailte do thástálacha i ngiar (i); agus (e) leibhéal fuaimbhrú Lwot,(i) in dB(A) de na tástálacha leis an scóig lánoscailte i ngiar (i), arna shonrú mar uasmhéid an dá luach de thoradh ar mheán na dtorthaí tomhais aonair a fháil ag gach suíomh micreafóin ar leithligh. 5.2. Déanfar na sonraí tagartha comhlíonachta inúsáide a iontráil sa teastas chineálcheadú AE dá sonraítear i bpointe 2.3 den Aguisín a ghabhann le Foscríbhinn 2 a ghabhann le hIarscríbhinn I. (1) Ós rud é go gcuireann na boinn go mór le hastaíochtaí fuaime na feithicle, ní mór aird a thabhairt ar fhorálacha rialála atá ann cheana agus a bhaineann le astaíochtaí fuaime bonn/bóthair. Eisiafar boinn tarraingthe, boinn sneachta agus boinn úsáide speisialta mar a shainmhínítear iad i mír 2 de Rialachán UNECE Uimh 117 agus tomhais á ndéanamh maidir le cineálcheadú agus comhréireacht táirgeachta, i gcomhréir le Rialachán UNECE Uimh 117 (IO L 307, 23.11.2011, lch. 3). Foscríbhinn Figiúirí T = radharc ón mbarr S = radharc ón taobh A = píobán méadraithe B = píobán atá cuartha síos C = píobán díreach D = píobán ingearach 1 = pointe tagartha 2 = dromchla an bhóthair Figiúirí 3 a — d : Samplaí de shuíomh an mhicreafóin, ag brath ar shuíomh an sceithphíobáin.

IARSCRÍBHINN III LUACHANNA TEORAINNEACHA Ní sháróidh an leibhéal fuaime arna thomhas i gcomhréir leis na forálacha in Iarscríbhinn II, arna slánú go dtí an tslánuimhir is gaire, na teorainneacha seo a leanas: Catagóir feithicle Tuairisc ar an gcatagóir feithicle Luachanna teorainneacha arna sloinneadh i dB(A) [deicibeilí (A)] Beidh céim 1 infheidhme do chineálacha nua feithiclí ón 1 Iúil 2016 Beidh céim 2 infheidhme do chineálacha nua feithiclí ón 1 Iúil 2020 agus don chéad chlárú ón 1 Iúil 2022 Beidh céim 3 infheidhme do chineálacha nua feithiclí ón 1 Iúil 2024 agus don chéad chlárú ón 1 Iúil 2026 M Feithiclí a úsáidtear chun paisinéirí a iompar M1 cóimheas cumhachta/maise ≤ 120 kW/1 000kg 72 (1) 70 (1) 68 (1) M1 120 kW/1 000kg < cóimheas cumhachta/maise ≤ 160 kW/1 000kg 73 71 69 M1 160 kW/1 000kg < cóimheas cumhachta/maise 75 73 71 M1 cóimheas cumhachta/maise > 200 kW/1 000kg líon na suíochán ≤ 4 R-phointe shuíochán an tiománaí ≤ 450 mm ón talamh 75 74 72 M2 mais ≤ 2 500 kg 72 70 69 M2 2 500 kg < mais ≤ 3 500 kg 74 72 71 M2 3 500 kg < mais ≤ 5 000 kg; cumhacht rátaithe innill ≤ 135 kW 75 73 72 M2 3 500 kg < mais ≤ 5 000 kg; cumhacht rátaithe innill > 135 kW 75 74 72 M3 cumhacht rátaithe innill ≤ 150 kW 76 74 73 (2) M3 150 kW < cumhacht rátaithe innill ≤ 250 kW 78 77 76 (2) M3 cumhacht rátaithe innill > 250 kW 80 78 77 (2) N Feithiclí a úsáidtear chun earraí a iompar N1 mais ≤ 2 500 kg 72 71 69 N1 2 500 kg < mais ≤ 3 500 kg 74 73 71 N2 cumhacht rátaithe innill ≤ 135 kW 77 75 (2) 74 (2) N2 cumhacht rátaithe innill > 135 kW 78 76 (2) 75 (2) N3 cumhacht rátaithe innill ≤ 150 kW 79 77 76 (2) N3 150 kW < cumhacht rátaithe innill ≤ 250 kW 81 79 77 (2) N3 cumhacht rátaithe innill > 250 kW 82 81 79 (2) Déanfar luachanna teorainneacha a mhéadú le 1 dB (2 dB(A) do chatagóirí N3 agus M3) i gcás feithiclí atá i gcomhréir leis an sainmhíniú ábhartha ar fheithiclí easbhóthair atá leagtha amach i bpointe 4 de Chuid A d'Iarscríbhinn II a ghabhann le Treoir 2007/46/CE. Maidir le feithiclí de chineál M1, ní bheidh na luachanna teorainneacha méadaithe d'fheithiclí easbhóthair bailí ach amháin má tá an uasmhais ualaitheincheadaithe go teicniúil níos mó ná 2 thona. Déanfar luachanna teorainneacha a mhéadú le 2 db(A) i gcás feithiclí atá oiriúnach do chathaoireacha rotha agus i gcás feithiclí armúrtha, mar a shainmhínítear iad in Iarscríbhinn II a ghabhann le Treoir 2007/46/CE. (1) Feithiclí M1 atá díorthaithe ó fheithiclí N1: Feithiclí M1 le pointe R > 850 mm ón talamh agus le mais ualaithe incheadaithe nach mó ná 2 500 kg, ní mór dóibh luachanna teorainneacha N1 (2 500 kg < mais ≤ 3 500 kg) a chomhlíonadh. (2) + dhá bhliain do chatagóir nua feithicle agus + bliain amháin i gcás feithiclí nua a chlárú.

IARSCRÍBHINN IV CÓRAIS TOSTA INA BHFUIL ÁBHAIR SHNÁITHÍNEACHA IONSÚITE FUAIME 1. GINEARÁLTA Is féidir ábhair shnáithíneacha ionsúite fuaime a úsáid i gcórais tosta nó i gcomhpháirteanna de chórais den chineál sin má chomhlíontar aon cheann den dá choinníoll seo a leanas: (a) ní théann an gás sceite i dteagmháil leis na hábhair shnáithíneacha; nó (b) baineann an córas tosta nó comhpháirteanna de leis an bhfine dheartha chéanna leis na córais nó leis na comhpháirteanna ar cruthaíodh ina leith, le linn an phróisis cineálcheadaithe i gcomhréir le ceanglais an Rialacháin seo maidir le cineál eile feithicle, nach dtagann meathlú orthu. I gcás nach gcomhlíontar aon cheann de na coinníollacha i bpointe (a) ná i bpointe (b) den chéad fhomhír, cuirfear an córas iomlán tosta nó na comhpháirteanna de isteach le haghaidh gnáthriochtú ag úsáid ceann de na trí shuiteáil agus nós imeachta a dtugtar tuairisc orthu i bpointe 1.1, 1.2 agus 1.3. Chun críche phointe (b) den chéad fhomhír, measfar gur den fhine dheartha chéanna iad grúpa de chórais tosta nó de comhpháirteanna de nuair is ionann do na saintréithe seo uile a leanas iontu: (a) sreabhadh glan gáis a bheith ann, ar de na gáis sceite é, tríd an ábhar snáithíneach ionsúiteach nuair a bhíonn sé i dteagmháil leis an ábhar sin; (b) an cineál snáithíní; (c) más infheidhme, sonraíochtaí an cheanglóra; (d) meántoisí na snáithíní; (e) dlús pacáistíochta íosta na snáithíní i mbulc de réir kg/m3; (f) an dromchla teagmhála uasta idir an sreabhadh gáis agus an t-ábhar ionsúiteach; 1.1. Oibríocht leanúnach bóthair ar feadh 10 000 km. 1.1.1. Tiomáint uirbeach a bheidh i gceist le 50 ± 20 % den oibríocht sin, agus cúrsaí fad-achair ar ardluas a bheidh sa chuid eile; is féidir clár comhfhreagrach raoin tástála a chur in ionad oibríochta leanúnaí bóthair. 1.1.2. Déanfar an dá chóras luais a mhalartú ar a laghad faoi dhó. 1.1.3. Áireofar ar a laghad 10 sos de thrí uair an chloig sa clár don tástáil iomlán d'fhonn tionchar an fhuaraithe agus aon chomhdhlúthú a d'fhéadfadh a bheith ann a atáirgeadh. 1.2. Riochtú ar bhinse tástála 1.2.1. Ag baint úsáide as codanna caighdeánacha agus ag comhlíonadh treoracha monaróra na feithicle, feisteofar an fheithicil dá dtagraítear i bpointe 1.3. d'Iarscríbhinn I nó an t-inneall dá dtagraítear i bpointe 1.4 d'Iarscríbhinn I leis an gcóras tosta nó le comhpháirteanna de. I gcás na feithicle dá dtagraítear i bpointe 1.3 d'Iarscríbhinn I, déanfar an fheithicil a ghléasadh ar dhinimiméadar rollála. I gcás innill dá dtagraítear i bpointe 1.4 d'Iarscríbhinn I, déanfar an t-inneall a chúpláil le dinimiméadar. 1.2.2. Déanfar an tástáil i sé thréimhse, agus gach ceann acu sé-huaire ar fad, agus sos de dhá uair déag idir gach tréimhse d'fhonn tionchar an fhuaraithe agus aon chomhdhlúthú a d'fhéadfadh a bheith ann a atáirgeadh. 1.2.3. Le linn gach tréimhse sé huaire, cuirfear an t-inneall ag obair, faoi na coinníollacha seo a leanas san ord seo a leanas: (a) Cúig nóiméad ar luas réchasta; (b) Sraith-aon uaire faoi 1/4 den ualach ar 3/4 den uasluas rátaithe (S); (c) Sraith-aon uaire faoi 1/2 den ualach ar 3/4 den uasluas rátaithe (S); (d) Sraith 10 nóiméad faoi lánualach ar 3/4 den uasluas rátaithe (S); (e) Sraith 15 nóiméad faoi 1/2 den ualach ar uasluas rátaithe (S); (f) Sraith 30 nóiméad faoi 1/4 den ualach ar uasluas rátaithe (S). Fad iomlán na sé shraith: sé huaire an chloig. Is é a bheidh i ngach tréimhse dhá shraith sheicheamhacha de na coinníollacha sin in ord comhleantach ó (a) go (f). 1.2.4. Le linn na tástála, ní dhéanfar an córas tosta nó comhpháirteanna de a fhuarú le brúshéideadh lena ionsamhlaítear gnáth-aershreabh mórthimpeall na feithicle. Mar sin féin, ar iarratas ón monaróir, féadfar an córas tosta nó comhpháirteanna de a fhuarú le nach sárófar an teocht arna taifeadadh ag an ionraon nuair atá an fheithicil ag rith ar uasluas. 1.3. Riochtú trí fhrithbhualadh 1.3.1. Beidh an fheithicil dá dtagraítear i bpointe 1.3. d'Iarscríbhinn I nó an t-inneall dá dtagraítear i bpointe 1.4. d'Iarscríbhinn I feistithe leis an gcóras tosta nó le comhpháirteanna de. Sa chéad chás beidh an fheithicil gléasta ar dhinimiméadar rollála. Sa dara cás beidh an t-inneall gléasta ar dhinimiméadar. Beidh an gaireas tástála, dá bhfuil léaráid mhionsonraithe i bhFigiúr 1 san Fhoscríbhinn a ghabhann leis an Iarscríbhinn seo, beidh sé feistithe ag easrais an chórais tosta. Glacfar le haon ghaireas eile a tháirgeann torthaí coibhéiseacha. 1.3.2. Déanfar an gaireas tástála a choigeartú sa dóigh is go ndéanfar sreabhadh an gháis sceite a stopadh agus a chur ar siúl arís leis an gcomhla mhearoscailte ar feadh 2 500 timthriall. 1.3.3. Osclóidh an chomhla nuair a shroichfidh cúlbhrú an gháis sceite, arna thomhas 100 mm ar a laghad le sruth ón bhfeire intógtha, nuair a shroichfidh sé luach idir 0,35 agus 0,40 kPa. Dúnfaidh sí nuair nach bhfuil níos mó ná 10 % de dhifear idir an brú sin agus an luach cobhsaithe nuair atá an chomhla ar oscailt. 1.3.4. Ní mór an lasc aga-mhoillithe a bheith ar siúl ar feadh sceitheadh an gháis a sceitheann mar gheall ar na forálacha atá leagtha síos i bpointe 1.3.3. 1.3.5. Is é a bheidh i luas an innill 75 % den luas (S) ag a mbaineann an t-inneall a uaschumhacht amach. 1.3.6. Beidh an chumhacht ar an dinimiméadar cothrom le 50 % den chumhacht leis an scóig lánoscailte arna tomhas ag 75 % de luas an innill (S). 1.3.7. Beidh aon pholl draenála clúdaithe le linn na tástála. 1.3.8. Tabharfar an tástáil ar fad i gcrích laistigh de 48 uair. Más gá, beidh aon tréimhse fuaraithe amháin ann tar éis gach uaire. Foscríbhinn

IARSCRÍBHINN V TORANN AN AEIR CHOMHBHRÚITE 1. MODH TOMHAIS Déantar an tomhas agus micreafón ag suíomh 2 agus ag suíomh 6 mar a léirítear i bhFigiúr 1 den Fhoscríbhinn leis an bhfeithicil ina stad. Déanfar an leibhéal fuaime is airde atá ualaithe de réir an chuair ualúcháin “A” a chlárú le linn scaoileadh an rialtóra brú agus le linn aeráil a dhéanamh tar éis na príomhchoscáin agus na coscáin páirceála a úsáid. Déantar an torann nuair a scaoiltear an rialtóir brú a thomhas leis an inneall ag oibriú ar luas réchasta. Déantar an torann ón aeráil a chlárú fad is atá na príomhchoscáin agus na coscáin páirceála in úsáid; sula ndéantar gach tomhas, ní mór an t-aer-chomhbhrúiteoir a chur ag obair ag an mbrú oibrithe is airde atá ceadaithe, agus ansin múchtar an t-inneall. 2. MEASTÓIREACHT A DHÉANAMH AR NA TORTHAÍ Déantar dhá thomhas do gach suíomh micreafóin. Mar chúiteamh ar mhíchruinneas sa trealamh tomhais, laghdaítear léamh an mhéadair 1 dB(A), agus is é an luach laghdaithe a nglacfar leis mar thoradh an tomhais. Meastar go bhfuil na torthaí bailí má tá an difríocht idir na tomhais ag suíomh micreafóin amháin níos lú ná 2dB (A). Is é an luach is airde a nglacfar leis mar thoradh. Má tá an luach sin níos mó ná 1 dB(A) níos mó ná teorainn an leibhéil fuaime torainn déanfar dhá thomhas eile ag an suíomh micreafóin lena mbaineann. Sa chás sin, ní mór do thrí thoradh as na ceithre cinn arna bhfáil ag an suíomh sin cloí le teorainn an leibhéil fuaime. 3. LUACH TEORANTACH Ní bheidh an fuaimleibhéal níos mó ná 72 dB(A). Foscríbhinn Figiúr 1: Suíomha